
Introducere 


Noţiunea adevărului ocupă un loc fundamental nu numai în sistemele filo- 
zofice şi în marile culturi, ci şi în viaţa cotidiană. Astfel, se spune că un gând 
sau un mod de a judeca este adevărat când este conform cu realitatea; de ase- 
menea, se numeşte adevărat ceea ce este real, genuin, nefalsificat. Se vorbeşte 
despre adevăr şi la un nivel mai înalt, cel al ştiinţei umane. În acest domeniu, 
adevărul este ceea ce este verificat. Însă cel mai frecvent se vorbeşte despre 
adevăr pe tărâmul filozofiei. 

Cu toate acestea, noțiunea adevărului a cunoscut în decursul istoriei sem- 
nificații multiple, încât putem considera istoria filozofiei ca o istorie a căutării 
adevărului. O definiţie clasică a adevărului este cea a lui Aristotel, reluată de 
sfântul Toma: adaequatio i intellectus et rei. În timpul nostru a devenit centrală, 
în ontologia lui Heidegger, noțiunea adevărului ca revelare şi dezvăluire. Această 
concepție a avut o mare influență în exegeza lui Bultmann. 

Există însă şi o noțiune specific biblică a adevărului, care diferă de cele men- 
ționate până acum şi care descrie raporturile omului cu Dumnezeu sau viața 
omului în lumina lui Dumnezeu. Această noțiune a cunoscut o evidentă evo- 
luţie: în timp ce, în Vechiul Testament, adevărul înseamnă, în special, fideli- 
tate față de alianţă, în Noul Testament, el devine plinătatea revelaţiei reali- 
zate în Isus Cristos. 

În cadrul tradiţiei biblice, o atenţie deosebită este acordată temei adevărului 
de către sfântul loan care o pune în legătură cu teologia revelaţiei. Adesea, 
comentatorii interpretează aletheia ioanic în sens dualist metafizic, plato- 
nician sau gnostic, de ființă subzistentă şi veşnică, de realitate care se desco- 
peră. În realitate, însă, loan dezvoltă tema biblică a adevărului, în forma ei 
apocaliptică şi sapienţială, insistând cu precădere asupra caracterului revelat 
al adevărului, asupra legăturii lui cu Cristos şi asupra forței interioare pe 
care o trezeşte în cel credincios. 

Pentru a vedea raportul dintre adevărul în concepția sfântului loan şi ade- 
vărul în concepția gândirii greceşti sau ebraice, va trebui să facem o analiză 
atât din punct de vedere literar, cât şi teologic. Pe plan literar, vom confrunta 
formulele pe care le folosesc Ioan şi alți autori pentru a vorbi despre adevăr. 

Pe plan teologic, vom analiza textele lui Ioan pentru a vedea dacă, dincolo de 
vocabularul pe care îl are în comun cu o tradiție sau alta, concepția sa despre 
adevăr rămâne cea a izvoarelor, ori, dimpotrivă, a reinterpretat profund termi- 
nologia. Este vorba de o muncă în doi timpi: mai întâi, o cercetare a contex- 
tului formulei ca atare, apoi, un studiu detaliat al textului lui Ioan, din punct 
de vedere teologic. 


1. Antecedentele istorice ale temei. Originalitatea sfântului Ioan 


Tema adevărului în teologia sfântului Ioan a cunoscut, în decursul istoriei, 
variaţii în interpretare din partea comentatorilor. Cauza este mulțimea între- 
bărilor care apar atunci când se încearcă o analiză a conceptului. Şi anume: 
ce raport există între „adevărul” la sfântul Ioan şi cel din Vechiul Testament 
sau sfântul Paul? Dacă se constată o diferenţă față de tradiția anterioară, 
aceasta se datorează unor curente exterioare ambianţei biblice sau reflecției 
personale a autorului? Ce loc ocupă tema adevărului în ansamblul doctrinei 
mântuirii? Nu se apropie prea mult de elenism sau gnosticism? Cum vede el 
raportul dintre adevăr şi iubire în viața concretă a creştinului? 

Părintele Ignace de la Potterie, în monumentala sa lucrare, La Verit6 dans 
Saint Jean', face o analiză detaliată a principalelor interpretări prezentate 
de exegeții şi teologii din ultimii o sută de ani. În funcţie de interpretarea care 
o dau, au fost împărțiți în mai multe categorii: precomparatiştii, cei care nu-şi 
pun problema originii textului; comparatiştii, cei care explică „adevărul” 
ioanic, fie apelând la tradiţia elenistică sau gnostică, fie la tradiţia iudaică, şi, 
în sfârşit, eclecticii, cei care fac apel şi la una, şi la alta. 

Aşadar, în ceea ce priveşte problema contextului literar, nu există un acord 
între comentatori. Explicaţia acestei divergențe constă într-o analiză reducțio- 
nistă şi parțială a textelor ioanice. Falsul dilemei constă în aut-ul care se pune 
între cele două soluţii propuse: aletheia ioanic trebuie interpretat sau în 
prelungirea concepției biblice despre adevăr, sau este un împrumut al concepției 
eleniste sau gnostice despre adevăr? 

Descoperirile recente de la Nag Hammadi şi de la Qumran au aruncat o 
lumină nouă asupra problemei, deoarece s-a putut cunoaşte mai bine speci- 
ficul comunităților gnostice şi eseniene. Pe baza studiilor efectuate asupra 
acestor documente, exegeții sunt de acord că Evanghelia după sfântul loan 
trebuie plasată în curentul iudaic, admițând o influență a literaturii sapien- 
țiale şi apocaliptice. 


Totuşi, nu trebuie să ne reducem la o optică unilaterală. Semnificațiile ebraice şi 
greceşti nu sunt exclusive. În fond, ele se pot completa (...) Un lucru este sigur, 
nici iudaismul, fie sapienţial, fie apocaliptic, nici gnosticismul nu explică doctrinele 


1 Cf. I. DE LA POTTERIE, La Verité dans Saint Jean, Biblical Institute Press, Roma 1977, 5-18. 

specifice Evangheliei a patra referitoare la tema adevărului. Lumea iudaică şi 
lumea greacă erau, pur şi simplu, deschise să primească o definiție nouă’. 


1.1. Vocabularul adevărului 
1.1.1. Conceptul veterotestamentar de 'emet 


În limbajul Vechiului Testament, cuvântul 'emet apare de 126 de ori şi este 
folosit, în sens absolut, pentru a indica o stare de fapt care trebuie conside- 
rată ca 'amen, adică sigură, validă şi, prin urmare, adevărată. Aplicat lui 
Dumnezeu sau oamenilor, cuvântul trebuie tradus cu „fidelitate”: fidelitatea 
cuiva care ne invită să-i dăm deplină încredere”, adevărul fiind caracteristica 
esenţială a ceea ce spune, ce gândeşte, ce face. 

Când este raportat la Dumnezeu, termenul 'emet caracterizează intervenţia 
sa în istorie în favoarea poporului. Iahve este Dumnezeul credincios. Impor- 
tanța acestui atribut este înțeleasă foarte bine în contextul alianței şi al promi- 
siunilor: „Iahve, Dumnezeul tău, este adevăratul Dumnezeu, Dumnezeul 
fidel care păstrează alianţa şi iubirea sa pentru mii de generaţii față de cei 
care îl iubesc şi păstrează poruncile sale” (Dt 7,9). Deseori, 'emet este asociat 
cu hesed (cf. Ps 89; 138,2), pentru a indica atitudinea fundamentală a lui 
Dumnezeu în alianță, şi anume că alianţa lui Iahve este o alianță a harului 
(cf. Ex 34,6ş.u; 2Sam 2,6; 15,20). În alte locuri, fidelitatea este pusă împreună 
cu atributele de dreptate (cf. Os 2,21ş.u; Neh 9,33) sau de sfințenie (cf. Ps 71,22). 

Cuvântul 'emet caracterizează şi cuvântul lui Dumnezeu şi legea sa. Psalmii 
celebrează adevărul legii divine (cf. Ps 19,10; 111,7ş.u; 119,86); caracteristica 
fundamentală a cuvântului lui Dumnezeu este adevărul, acest cuvânt este 
irevocabil, durează pentru totdeauna (cf. Ps 119,38.142.151.160). 

După cum fundamentul acțiunii şi cuvântului lui Dumnezeu este adevărul, 
tot aşa, relațiile omului cu Dumnezeu şi cu semenii săi trebuie să se fundamen- 
teze pe adevăr. „Adevărul lui Dumnezeu cere adevărul omului”. În mod obiş- 
nuit, „adevărul” oamenilor indică fidelitatea lor față de alianța şi legea divină. 
El descrie, aşadar, ansamblul comportamentului celor drepți. De aici derivă 
paralelismul cu perfecțiunea (cf. los 24,14), probitatea inimii (cf. 2Rg 20,3), 
binele şi dreptul (cf. 2Cr 31,20), dreptul şi dreptatea (cf. Is 51,14), sfințenia 
(cf. Zah 8,3). Datoria de a fi observatori fideli ai legii Domnului este exprimată 
prin construcţiile „a face adevărul” (cf. 2Cr 31,20) şi „a umbla în adevăr” 
(cf. 2Rg 2,4; 3,6; 20,3; Is 38,3). 


2 B. LINDARS - B. RIGAUX, Temoignage de l'evangile de Jean, Desclée de Brouwer, Louvain 
1974, 146-147. 

3 Cf. I. DE LA POTTERIE, „Verită”, în Nuovo dizionario di Teologia biblica, Torino 1988, 1655. 

t G. QUELL, „Aletheia”, în Theologisches Wörterbuch zum Neuen Testament (ThWNT), 
trad. it.: Grande Lessico del Nuovo Testamento (GLNT), I, Paideia, Brescia 1965, 633. 

În tradiția mai recentă, sapiențială şi apocaliptică, se constată o tendință 
de raționalizare şi obiectivizare a termenului 'emet”. El desemnează acum 
doctrina înțelepciunii, adevărul revelat. Expresia „a umbla în adevărul lui 
Dumnezeu”, folosită în unii psalmi (cf. Ps 25,5; 26,3; 86,11), dă de înţeles că 
acest adevăr nu este un simplu comportament moral, ci însăşi legea lui Dum- 
nezeu. În profetul Malahia, preoții trebuie să transmită „o doctrină a ade- 
vărului” (cf. Mal 2,6). Adevărul devine astfel sinonimul înțelepciunii: „Câştigă 
adevărul, nu-l vinde: înțelepciunea, disciplina şi inteligența” (Prov 23,23); 
„Până la moarte, luptă pentru adevăr” (Sir 4,28). 

La Qumran, conceptul de adevăr ocupă o poziţie centrală în viața comuni- 
tății, împreună cu cel de dreptate şi lumină. Insistând mai mult asupra adevă- 
rului lui Dumnezeu decât cel al oamenilor, „adevărul se transformă, pentru 
esenieni, într-o entitate transcendentă şi divină, care nu se mai manifestă, 
în primul rând, în istorie, ci în Tora”€. Adevărul ajunge astfel să desemneze 
ansamblul concepţiilor religioase a „fiilor adevărului”. 

Rezumând, se poate spune că, în concepţia vetrotestamentară, adevărul 
nu este un concept ontologic, ci o relație. Adevărul nu semnifică un esse in 
se et per se, ci încrederea pe care o inspiră lucrurile, oamenii, Iahve. Adevărul 
nu este ceva abstract, ci un eveniment contingent. Adevărul nu poate fi numai 
cunoscut, auzit, spus sau, eventual, necunoscut, negat, ci trebuie actualizat, 
împlinit. Adevărul, realitatea istorică şi comportamentul personal sunt indi- 
vizibil unite între ele. Putem spune, aşadar, că Vechiul Testament nu cunoaşte 
întrebarea greacă, legată de teoria cunoaşterii: „ce este adevărul?”, ci el se 
întreabă ce încredere să dea unei persoane, deoarece ea este cea care dă sigu- 
ranță existenței’. 


1.1.2. Aletheia în dualismul elenistic şi gnostic 


Etimologic, substantivul a-letheia înseamnă „ceea ce nu este ascuns”. 
Pentru filozofi, adevărul este o noțiune metafizică ce desemnează natura sau 
substanța lucrurilor, întrucât ea este inteligibilă şi se descoperă minţii”. Deci 
adevărul este identic cu ființa, cu realul. Adevărului i se opune aparenţa care 
ascunde adevărata natură a lucrurilor. 

Spre deosebire de concepția veterotestamentară, grecii nu concep adevărul 
ca o entitate temporal istorică, ci ca un mod de a fi şi de a exista, în afara 
timpului şi istoriei. Adevărul este legat de verbe de percepție ca: a vedea, a 
simţi, a veni, a şti. Adevărul va fi revelat de logos care manifestă aletheia 


5 Cf. G.H. LINK, „Verită”, în Dizionario dei conceti biblici del Nuovo Testamento, ed. L. 
Coenen - E. Beyreuther - H. Bietenhard, Dehoniane, Bologna 1976, 1965. 

6 Cf. G.H. LINK, „Verită”, 1967. 

Cf. G.H. LINK, „Verită”, 1967. 

8 Cf. I. DE LA POTTERIE, La Veritè dans Saint Jean, 27. 

lucrurilor. De aceea, adevărul poate fi atribuit şi unei afirmații. Grecii 
voiau ca acest principiu „să fie deasupra multiplelor apariţii ale ființei, 
dar tocmai de aceea să nu fie separat de ea”. 

Însă, începând cu Platon, gândirea filozofică devine dualistă, ea opune 
„adevărul”, adică realităţile inteligibile, lumii pământeşti a fenomenelor 
sensibile şi situează aceste realități adevărate în lumea ideilor". Adevărul, 
esența lucrurilor, aparține numai lumii separate a divinului. În elenism, 
cuvântul va desemna „autenticitatea substanţială a ființei divine, iar omul, 
participând la el, va putea să ajungă la mântuire, şi astfel, să-şi realizeze des- 
tinul autentic”. 

Elenismul religios va adăuga la aceste concepții o idee fundamentală: ade- 
vărul divin nu poate fi atins decât dacă el se revelează. În gândirea greacă şi 
elenistă, „revelaţia este concepută, în principal, ca o lumină, ca o iradiere, o 
strălucire a ființei. Revelația lui Dumnezeu este lumina inteligibilă a ființei 
lui Dumnezeu”. Aşadar, în tradiția platoniciană există identitate între Dum- 
nezeu şi adevăr. 

În acest mod a fost substituit conținutul original al conceptului grec de 
adevăr cu antiteza dintre adevărul divin şi realitatea umană. Conceptul devine 
fluctuant şi el poate să indice substanța (ousia) sau puterea (dynamis) divină, 
dar şi cunoaşterea revelatoare (gnosis), viața nepieritoare (zoe) şi lumina 
neschimbătoare (phos). Apare astfel o sinonimie particulară între conceptul 
de adevăr — cunoaştere - viață — lumină. 

În concluzie, se poate spune că conceptul grec de adevăr se referă la o rea- 
litate vizibilă de date concrete, nelegate de timp, fie că este vorba de lucruri, 
puteri umane sau realităţi divine. Problema critico-cognoscitivă despre „ce 
este adevărul?” tinde la cunoaşterea a ceea ce există (ontos on) cu adevărat. 
Ceea ce este absolut fundamental în tradiția greacă şi în curentele de gândire 
ce derivă din ea este situarea adevărului în lumea cerească. Fiind această 
lume sfera însăşi a lui Dumnezeu, aletheia desemnează realitatea însăşi a 
divinului, întrucât se revelează şi se manifestă oamenilor. De aceea, cuvintele 
aletheia şi to alethos revin atât de des când este vorba de Dumnezeu, obiect 
al contemplaţiei şi al extazului, iar sufletul nu poate atinge Adevărul în sine 
decât ridicându-se spre această realitate supremă a divinului. 


1.2. Originalitatea lui loan 


Lungul itinerar al elaborării conceptului de adevăr, atât în cultura greacă, 
cât şi în cea ebraică, îşi atinge punctul culminant în Evanghelia după sfântul 


°? Cf. A. CARLINI, „Verită”, în Dizionario delle idee, Sansoni, Firenze 1977, 1246. 
10 Cf. R. BULTMANN, „aletheia”, în GLNT, I, 644. 

1 R. BULTMANN, „aletheia”, în GLNT, I, 644. 

12 I, DE LA POTTERIE, La Veritè dans Saint Jean, 28. 

Ioan. În conceptul ioanic de adevăr, putem spune că au fost „sublimate” 
aletheia dualismului grec şi 'emet-ul veterotestamentar. Concepția ioanică 
despre adevăr dobândeşte un conținut propriu, pentru că Ioan nu numai că 
pune conceptul de adevăr în relație cu evenimentul Cristos — asemenea lui 
Paul —, ci îl identifică pe Cristos cu adevărul. 

Tradiţia creştină, încă din vechime, a văzut în loan „teologul” prin exce- 
lență. Deşi Evanghelia sa are vocabularul cel mai sărac în comparație cu 
celelalte cărți ale Noului Testament, el a reuşit să comunice esențialul mesa- 
jului său în câteva mari teme şi noțiuni teologice. Întreaga sa gândire este con- 
dusă de ideea revelaţiei. Această idee apare încă de pe prima pagină a Evan- 
gheliei sale, din Prolog: „Cuvântul s-a făcut trup şi a locuit între noi... plin 
de har şi de adevăr” (In 1,14); „Fiul, care este spre pieptul Tatălui, el l-a re- 
velat” (In 1,18). 

Importanţa pe care o are pentru loan conceptul de adevăr, ca mijloc pentru 
comunicarea revelaţiei, reiese şi din frecvenţa cu care Ioan foloseşte acest 
termen. El îl foloseşte de 45 de ori (25 în Evanghelie şi 20 în scrisori), fiind 
depăşit numai de logos, care apare de 47 de ori (40 în Evanghelie şi 7 în scri- 
sori) şi zoe, care apare de 49 de ori (36 în Evanghelie şi 13 în scrisori). Spre 
deosebire de celelalte Evanghelii, unde apare numai de 3 ori în Marcu, de 3 
ori în Luca şi o dată în Matei. 


1.2.1. Ioan şi dualismul grec 


Pentru a evidenția absoluta originalitate a lui Ioan în comparaţie cu dua- 
lismul elenistic, trebuie să remarcăm, în primul rând, că, în timp ce loan 
învață explicit că Dumnezeu este duh (In 4,24), iubire (1In 4,8), lumină (1In 
1,5), el nu spune niciodată că „Dumnezeu este adevărul”. Este adevărat că 
Ioan afirmă că Cristos este „adevărul” (In 14,6) şi că „Duhul Sfânt este ade- 
vărul” (1In 5,6), însă nu pentru că posedă natura divină, ci sensul acestor 
versete este diferit, el se referă în mod esenţial la „misiunea revelatoare a 
lui Cristos şi a Duhului Sfânt”. 

Un alt aspect care îl deosebeşte pe Ioan de elenism şi gnosticism este urmă- 
torul: în timp ce pentru aceştia din urmă aletheia desemna sfera divinului, 
pentru loan, termenul desemnează de trei ori Cuvântul întrupat, pe omul 
Isus; de cinci ori se referă la Duhul Sfânt, care este numit „Duhul adevă- 
rului”, dar şi mai des, termenul este folosit în relație directă cu viața creştină. 
Din aceste expresii putem vedea că adevărul nu este o realitate transcendentă 
la care se poate ajunge cu greu şi numai izolându-te de viața pământească. 
Dimpotrivă, adevărul este un principiu activ, destinat să transforme viața 
credincioşilor aici, pe pământ, şi să-i sfințească. 


'5 I, DE LA POTTERIE, La Verite dans Saint Jean, 29. 

Cu toate acestea, nu putem spune că adevărul nu este considerat deloc de 
Ioan în legătură cu Dumnezeu. Adevărul pe care Cristos îl vesteşte l-a auzit 
de la Dumnezeu (In 14,24). În rugăciunea sacerdotală, Isus se roagă Tatălui: 
„Consacră-i în adevăr, cuvântul tău este adevăr” (In 17,17). Şi în prima sa 
scrisoare loan foloseşte „cuvântul” şi „adevărul” ca echivalent: „adevărul nu 
este în noi” (1In 1,8) şi „cuvântul său nu este în noi” (1In 1,10). Însă, raportând 
adevărul la Dumnezeu, loan nu se referea la realitatea însăşi a lui Dumnezeu, 
asemenea conceptului aletheia din dualismul grec şi gnostic, ci el prezintă 
adevărul drept cuvântul Tatălui, cuvânt pe care Cristos l-a auzit de la Tatăl 
şi ni l-a revelat nouă (In 17,7). 

Mai mult, trebuie să remarcăm că Ioan nici măcar nu preia uzul iudaic sau 
iudeo-creştin, şi anume unirea celor doi termeni, „Dumnezeu” şi „adevăr”, 
într-o singură expresie: „Dumnezeul adevărului” sau „Părintele adevărului”. 
Aceste două expresii cunosc o largă răspândire atât în Vechiul Testament, cât 
şi în Biserica primară, ca şi în mediile gnostice. Faptul este remarcabil, căci, 
dacă aletheia ioanic ar trebui înțeles pornind de la elenism sau gnosticism, 
unde adevărul desemnează realitatea divinului, ne-am aştepta să găsim la el 
expresii de acest gen, care raportează direct adevărul la Dumnezeu, la ființa 
sa. Însă singurul punct de legătură pe care îl găsim în scrierile sale între 
Dumnezeu şi adevăr este cel pe care l-am menţionat, şi anume: adevărul este 
cuvântul Tatălui. 

Putem încheia spunând că nici una dintre aceste trăsături de tip dualist nu 
se regăseşte în concepția ioanică despre adevăr. Adevărul, pentru Ioan, este 
darul revelaţiei adus de Cristos, şi nu o entitate metafizică a lumii de sus. El 
nu se identifică cu Dumnezeu, ci cu Cristos şi cu Duhul Sfânt, care-şi exer- 
cită acţiunea lor aici, pe pământ, pe planul istoriei, şi care transmit revelația. 
Ioan nu cunoaşte 


transpoziţia pe care a suferit-o concepția greacă în dualismul elenistic şi în gnos- 
ticism, unde adevărul desemnează realitatea separată a divinului, pe care sufletul 
nu o poate atinge decât ridicându-se progresiv spre împărăţia luminii. In scrierile 
ioanice, dimpotrivă, adevărul este ceva care coboară de la Dumnezeu, este darul 
Cuvântului făcut trup, este cuvântul Tatălui, revelat în Isus Cristos". 


1.2.2. loan şi tradiția iudaică 


Dacă expresiile ioanice, în care intră cuvântul aletheia, n-au fost împrumu- 
tate din dualismul elenistic şi gnostic, de unde vin ele? Pentru a răspunde 
corect la această întrebare, trebuie să facem următoarea observaţie, şi anume 
că, în ceea ce priveşte uzul expresiilor în care intră cuvântul aletheia, le putem 
clasifica în trei categorii. 


14 I, DE LA POTTERIE, La Verite dans Saint Jean. 

Mai întâi, avem o expresie pe care o întâlnim în toate tradițiile: „a spune 
adevărul”. Este normal pentru o formulă atât de banală. Remarcăm totuşi 
că, în LXX, ea apare numai sub forma ten aletheian lalein, în timp ce în limba 
profană se foloseşte ten aletheian legein. loan le foloseşte pe amândouă. 
Prima în In 8,40, iar a doua In 8,45.46; 16,7. Dar din analiza vocabularului 
său rezultă că, în acele formule, „adevărul” îmbracă deja sensul de revelaţie. 
O altă remarcă: folosirea formulei „a spune adevărul” arată că teologia ioanică 
a adevărului se dezvoltă în linia cuvântului, a cuvântului spus şi auzit. Tex- 
tele filozofice şi religioase ale dualismului grec sau gnostic prezintă, dimpo- 
trivă, adevărul ca o realitate care este contemplată. Or, loan nu vorbeşte 
niciodată despre o contemplare a adevărului. Prin urmare, se poate constata 
încă o dată cum loan se distanțează clar de dualismul grec. 

În a doua categorie avem o serie de expresii şi de nuanțe care aparțin termi- 
nologiei biblice sau iudaice. Menţionăm mai întâi paralelismul dintre lege şi 
adevăr (In 1,17), apoi apropierea dintre sfințenie şi adevăr (In 17,17.19). La 
fel, contrastele dintre adevăr şi minciună, dintre rătăcire şi păcat. Şi, în 
sfârşit, diferitele formule ca: „Duhul adevărului” (In 14,17; 15,26; 16,13; 1In 
4,6), „a face adevărul” (In 3,21; 1In 1,6), „a cunoaşte adevărul” (In 8,32). Mai 
remarcăm folosirea unor construcții cu expresia „în adevăr”, pentru a descrie 
un aspect specific al vieţii creştine: „a umbla în adevăr”, „a iubi adevărul”, 
„a fi sfinţit în adevăr”. In general, se credea că proveniența lor este greacă, 
însă ea este exclusiv semită (62). 

În a treia categorie intră acele formule care nu au corespondenţă în nici o 
tradiţie: „a da mărturie despre adevăr” (In 5,33; 18,37), „Eu sunt adevărul” 
(n 14,6), „a fi din adevăr” (In 18,37), „adevărul vă va face liberi” (In 8,32), 
„adevărul rămâne în voi” (2In 2), „a deveni colaboratorii adevărului” (3In 8). 
Multe dintre aceste expresii erau mai mult sau mai puţin pregătite în tra- 
diția iudaică: „a da mărturie despre adevăr” a păstrat în sfântul loan o 
nuanță escatologică pe care o avea deja tema mărturiei în literatura apoca- 
liptică; pentru formula „Eu sunt calea, adevărul şi viața”, putem vedea con- 
textul îndepărtat în apropierea dintre „cale”, „adevăr” şi „viață” din iudaism; 
declaraţia lui Isus despre eliberarea prin adevăr poate fi o reluare tipologică 
a reflecţiei iudaice asupra eliberării prin Lege; la fel, expresia „a deveni colabo- 
ratorii adevărului” poate fi considerată ca o adaptare creştină a unei formule 
a pietismului ebraic: „a colabora cu legea lui Dumnezeu”. Însă formulele „a 
fi din adevăr” şi „adevărul rămâne în voi” sunt absolut originale. Ele sunt 
două construcții caracteristice pentru scrierile ioanice. 

Din cele spuse, reiese clar că mediul de care se leagă în ansamblul său 
vocabularul ioanic despre adevăr nu este dualismul platonic, elenistic sau 
gnostic, ci tradiţia biblică, mai ales iudaismul palestinian şi tradiția apoca- 
liptică. Însă, în folosirea acestui vocabular, Ioan s-a arătat nespus de personal. 
El n-a preluat niciodată o expresie biblică sau iudaică fără să o reinterpreteze 

în profunzime. Terminologia tradițională, chiar regândită, nu-i permitea să 
exprime toate aspectele adevărului creştin. 


2. Adevărul în teologia sfântului loan 


Titlul de „teologie a adevărului” nu trebuie înțeles ca o analiză a rapor- 
tului dintre Dumnezeu şi adevăr, Dumnezeu fiind „adevărul”, ființa supremă. 
Ca să fim fideli gândirii sfântului loan, va trebui să vedem care este raportul 
dintre Cristos şi adevăr, dar nu Cristos în natura sa dumnezeiască şi înainte 
de întrupare, ci Cristos în calitatea sa de Cuvânt întrupat şi revelator al 
Tatălui. 

Cuvântul aletheia, în scrierile ioanice, nu este niciodată aplicat lui Dum- 
nezeu. Despre Dumnezeu, loan spune doar că este adevărat, alethos (cf. In 
3,33), dar nu că „este adevărul”, aşa cum va spune despre Isus Cristos (cf. In 
14,6). Pentru loan, adevărul este „o realitate istorică, este revelaţia defini- 
tivă adusă de Isus Cristos şi prezentă în el, şi la care credincioşii au acces 
participând la darul Duhului Sfânt, care îi face capabili de o cunoaştere şi 
de o viață nouă”*. Prin urmare, adevărul este legat de ceea ce teologii numesc 
„economia mântuirii”. Venirea adevărului este un eveniment fundamental 
în istoria revelaţiei, este evenimentul harului (cf. In 1,14.1'7) care deschide 
timpurile escatologice. 

In continuare, pornind de la definiţia sintetică despre adevăr, dată mai sus, 
vom analiza succesiv şi într-o ordine pe care am putea-o numi genetică", 
următoarele teme: Cristos şi adevărul, Duhul Sfânt şi adevărul şi, în al 
treilea rând, credinciosul şi adevărul. Acestea sunt, de fapt, şi cele trei mari 
axe, cei trei protagonişti ai istoriei mântuirii. 


2.1. Cristos şi adevărul 


Aspectul fundamental şi cea mai mare noutate a concepţiei ioanice despre 
adevăr este faptul că, la Ioan, adevărul este legat întotdeauna de misiunea reve- 
latoare a lui Isus şi a Duhului Sfânt. Mai mult, loan îl identifică în mod formal 
pe Isus istoric cu adevărul. Problema care se pune în acest caz este modul cum 
trebuie să înțelegem identificarea formală dintre omul Isus şi conceptul de 
adevăr. Dacă cuvântul „adevăr” ar avea la sfântul loan sensul de „realitate 
divină”, ca în concepţia elenistă şi gnostică, după cum afirmă Bultmann”, am 
cădea curând într-o cristologie docetistă. Am fi tentaţi să vedem în Cristosul 
ioanic un Dumnezeu care merge pe pământ". 


15 J. GIBLET, Revue Th6ologique de Louvain 9 (1978) 348. 

16 Cf. I. DE LA POTTERIE, La Veritè dans Saint Jean, 20. 

17 Cf. R. BULTMANN, „aletheia”, în GLNT, I, 658. 

15 Cf. E. KÄSEMANN, L'enigma del quarto vangelo, Torino 1977, citată de B. Maggioni, „Il 
Vangelo di Giovanni”, în I Vangeli, ed. G. Barbaglio - R. Fabris - B. Maggioni, Assisi 1989, 1328. 

2.1.1. Adevăr — Cuvânt şi revelaţia lui Isus 


În scrierile ioanice, adevărul este prezentat ca un fapt al cuvântului, este 
pus împreună cu termeni legați de tema cuvântului (a spune, a auzi, a cunoaşte 
etc.). Dacă, sub aspectul formei, expresiile lui loan se aseamănă cu cele gre- 
ceşti sau iudaice, totuşi, în ceea ce priveşte conținutul, perspectiva lui loan 
este religioasă. În timp ce în tradiția greacă sau iudaică formele „a spune 
adevărul” (ten aletheian lalein) şi „a declara adevărul” (ten aletheian legein) 
(ef. In 8,40.45.46; 16,7) subliniază calităţile vorbitorului, grija lui de a relata 
lucrurile aşa cum sunt, la Ioan, în schimb, aceste formule sunt folosite pentru 
a exprima revelația”. Prima accentuează în mod explicit caracterul revelator 
al cuvântului lui Isus, a doua, deşi nu vorbeşte direct de o revelaţie, lasă totuşi 
să se înțeleagă că este vorba de un cuvânt misterios al lui Isus, care va fi lămurit 
ulterior”. Numai Isus „declară” sau „spune adevărul”, întrucât el este trimisul 
Tatălui. Originea şi comuniunea sa cu Tatăl determină calitatea unică a 
discursului său, care poate să fie considerat ca expresia cuvântului în Dum- 
nezeu”. 

În capitolul al VIII-lea al Evangheliei lui loan, termenii lalein, logos şi 
aletheia revin cu o frecvenţă surprinzătoare. Tot aici apare de două ori şi 
marea formulă a revelaţiei: ego eimi (In 8,24.28). În acest context, Isus le 
spune ucenicilor: „Dacă rămâneţi î în cuvântul meu... veți cunoaşte adevărul, 
iar adevărul vă va elibera” (In 8,32). Cu alte cuvinte, a cunoaşte adevărul şi 
a rămâne în cuvântul lui Isus înseamnă acelaşi lucru. Înţelegem de aici „că 
revelaţia pe care o aduce Isus prin cuvântul său este centrată asupra propriei 
sale persoane”?. 

Mai remarcabil este paralelismul dintre versetele 32 şi 36. Pe de o parte, 
se spune că „adevărul vă va elibera” (In 8,32), iar pe de altă parte, că „Fiul vă 
va elibera” (In 8,36). Fără a pune deocamdată o identitate strictă între „adevăr” 
şi „Fiul”, putem presupune, cel puţin în virtutea acestui paralelism, că există 
o legătură strânsă între Isus şi adevăr. 

Ascultarea cuvântului lui Dumnezeu sau al lui Isus, în Evanghelia a patra, 
indică o atitudine de credință”. Refuzul de a-l asculta exprimă necredință 
(cf. In 6.60). Necredința oarbă a duşmanilor lui Isus arată descendența lor 
din diavol, duşmanul adevărului, tatăl minciunii (cf. In 8,44). Numai ucenicii 
lui Isus nu sunt sub influența Celui Rău, pentru că ei au fost „consacrați în 
adevăr”, adică în cuvântul lui Isus (cf. In 17,17.19). Cel Rău nu poate să fie 


19 Cf. S.A. PANIMOLLE, Lettura pastorale del Vangelo di Giovanni, II, Dehoniane, Bologna 
1981, 318. 

% Cf. I. DE LA POTTERIE, La Verite dans Saint Jean, 60. 

21 Cf. S.A. PANIMOLLE, Lettura pastorale del Vangelo di Giovanni, |, 314. 

2 I, DE LA POTTERIE, La Verite dans Saint Jean, 54. 

23 Cf. S.A. PANIMOLLE, Lettura pastorale del Vangelo di Giovanni, II, 342. 

în adevăr, deoarece, fiind minciuna personificată, este duşmanul cuvântului 
lui Dumnezeu (1In 2,21.27). Adevărul este revelaţia lui Dumnezeu, este 
lumina lui Cristos, contrariul său este minciuna. Întrucât Isus „spune ade- 
vărul pe care l-a auzit de la Dumnezeu” (In 8,40), el este la antipodul diavo- 
lului care spune minciuna (In 8,44). 

Isus se prezintă ca singura persoană care spune adevărul (In 8,45), adică 
manifestă viaţa lui Dumnezeu, care este lumină şi iubire. Aşadar, el se află 
în antiteză cu diavolul, tatăl minciunii. 


El este revelatorul escatologic care transmite mântuirea şi eliberează de păcat prin 
adevărul său (cf. In 8,32ş.u), care îi purifică pe ucenici de orice nedreptate prin 
cuvântul său (cf. In 15,3) şi prin sângele său (cf. 1In 1,7.9). Isus este fidel misiunii 
sale revelatoare, pentru că „spune adevărul”; nimeni nu va putea să demonstreze 
contrariul, acuzându-l de infidelitate față de funcţia sa de revelator escatologic”. 


Orientarea cristologică a temei cuvântului şi a adevărului în aceste texte 
este clară. „Cuvântul” lui Isus, adică mesajul revelaţiei pe care el o aduce şi 
cu care este profund unit, are tendința clară de a se identifica cu propria sa 
persoană. Cuvintele lui Isus sunt, de fapt, declarații despre el însuşi. Deşi n-a 
spus-o nicăieri în mod explicit, putem formula următoarea concluzie, care, 
de fapt, este latentă în aceste texte: „Cuvântul lui Isus este el însuşi. Isus devine 
obiectul propriului său mesaj””. 

Această concluzie are o importanță deosebită pentru înțelegerea noțiunii 
adevărului. Deoarece adevărul este considerat în mod frecvent de Ioan ca un 
echivalent al cuvântului lui Isus sau al Tatălui şi deoarece acest cuvânt tinde 
să se identifice cu persoana lui Isus Cristos, rezultă că acelaşi lucru trebuie 
să-l spunem şi despre noţiunea adevărului: Isus se identifică cu adevărul 
(cf. In 1,14.17; 14,6). Pentru Ioan, aşadar, Isus nu este numai Revelatorul prin 
excelență, ci şi obiectul propriului său mesaj. De aceea, dacă grecii şi gnosticii, 
în elanul lor spre adevăr, aspiră la vederea lui Dumnezeu, loan îi invită pe cre- 
dincioşi să-l contemple şi să-l asculte pe omul Isus. 


2.1.2. A da mărturie despre adevăr 


Tendinţa de a-l identifica pe Isus cu adevărul se constată şi în folosirea 
formulei „a da mărturie despre adevăr” (marturein te aletheia), pe care, de 
altfel, nu o întâlnim în Noul Testament decât la sfântul loan. 

Formula e folosită mai întâi pentru loan Botezătorul. Isus le spune evreilor: 
„Voi l-aţi căutat pe Ioan şi el a dat mărturie despre adevăr” (In 5,33). Ca peste 
tot în loan, adevărul (aletheia) desemnează şi aici revelația. Ar fi greşit însă 
să vedem aici o simplă identificare materială a adevărului cu persoana lui 


2 S.A. PANIMOLLE, Lettura pastorale del Vangelo di Giovanni, II, 344. 
% I, DE LA POTTERIE, La Verite dans Saint Jean, 55. 

Cristos. Expresia trebuie înțeleasă în sensul că Precursorul a fost un martor 
al revelației mesianice, cel mai mare martor. 

Ioan l-a vestit pe Isus poporului evreu ca cel care trebuia să vină după el, 
ca Mielul lui Dumnezeu, ca cel care trebuia să boteze cu Duhul Sfânt, ca alesul 
lui Dumnezeu (cf. In 1,26-34). „Adevărul” despre care el dăduse mărturie este 
revelația escatologică definitivă”, ce începea tocmai cu manifestarea lui Isus 
ca Mesia. loan Botezătorul fusese ales şi trimis de Dumnezeu pentru a fi 
instrumentul acestei prime revelații mesianice. El trebuia să vestească cine 
era Cristos, şi anume revelaţia lui Dumnezeu. Dând mărturie despre adevăr, 
de fapt, loan dă mărturie despre persoana lui Isus. El dădea mărturie despre 
Cristos considerat ca „plinătatea revelaţiei din timpurile escatologice””. 

Al doilea text în care întâlnim expresia „a da mărturie despre adevăr” se 
află în capitolul 18, versetul 37. Isus este întrebat de Pilat: „Aşadar, eşti rege?” 
Isus răspunde: „Tu spui că eu sunt rege. Eu pentru aceasta m-am născut şi 
pentru aceasta am venit în lume, ca să dau mărturie despre adevăr. Oricine 
este din adevăr ascultă glasul meu”. Acţiunea lui Isus arată că el este rege, 
însă total diferit de cum ar fi înţeles iudeii. „Împărăţia mea nu este din lumea 
aceasta” (In 18,36). 

Care este diferența dintre regalitatea care vine de la lume şi regalitatea lui 
Cristos? Prima se manifestă prin putere şi violență. Regalitatea lui Cristos 
se manifestă în dăruirea de sine, în iubire şi slujirea adevărului. Iată de ce, 
în Evanghelia după sfântul loan, regalitatea lui Isus este afirmată în contextul 
pătimirii. 

Revenind la răspunsul lui Isus, observăm că este compus din două părți”. 
În prima parte, Isus exprimă scopul venirii sale în această lume: să dea măr- 
turie despre adevăr. În a doua parte, vorbeşte despre comportamentul pe care 
trebuie să-l aibă acei oameni care „sunt din adevăr”. Aceştia ascultă glasul 
lui Isus. Aceste două părți se referă, de fapt, una la alta şi formează un tot. 
Mai importantă este partea a doua, unde Isus spune care este adevărata natură 
a regalității sale. Ea constă în supunerea şi docilitatea efectivă a acelora care 
sunt din adevăr. 

„A da mărturie despre adevăr” este, aşadar, pentru Isus, scopul venirii sale 
în lume. Remarcăm încă o dată referinţa la întrupare, principiu care conduce 
întreaga gândire a lui loan. Adevărul despre care Isus dă mărturie şi în care 
el îşi găseşte fundamentul dreptului de a se proclama rege este „adevărul lui 
Dumnezeu, planul său de mântuire, în definitiv, misterul persoanei sale, adică 
originea sa de la Tatăl şi ființa sa salvifică pentru noi””. De aceea, regalitatea 


% Cf. R. SCHNACKENBURG, Das Johannesevangelium, Herder, Freiburg im Breisgau 1984, 172. 
2 I, DE LA POTTERIE, La Verite dans Saint Jean, 100. 

28 Cf. I. DE LA POTTERIE, La Verite dans Saint Jean, 101. 

% B, MAGGIONI, „Il Vangelo di Giovanni”, 1658. 

lui Cristos se identifică cu misiunea sa revelatoare şi salvifică. Isus este rege, 
„pentru că este singura persoană în contact direct cu Dumnezeu (cf. In 1,18), 
care manifestă şi comunică viața Tatălui, instaurând în lume prezența sal- 
vifică a Domnului”. 

Regalitatea lui Isus trebuie să fie primită de bunăvoie. Ea nu este impusă 
cu forța. Această atitudine de acceptare este exprimată prin „ascultarea” de 
glasul lui Isus (cf. In 18,37). Acela face parte din împărăţia lui Cristos, care 
primeşte cuvântul său. Astfel, cineva „este din adevăr” (cf. In 18,37), şi nu din 
lume (cf. In 17,14.16), adică din minciună (cf. 1In 2,21). Prin urmare, „a fi 
din adevăr” înseamnă a avea originea în viața religioasă a cuvântului, adică 
a fi animat profund de revelaţia lui Cristos. Iudeii care nu primesc în inima 
lor cuvântul lui Isus nu sunt de la Dumnezeu, deoarece nu ascultă cuvântul 
revelator (cf. In 8,43-47). În schimb, ucenicul lui Isus participă la împărăția 
lui Cristos şi îşi află originea propriei existențe în revelaţia lui Isus, în ade- 
vărul lui Isus, şi astfel, ascultă de glasul său (cf. In 18,37). 

Isus se prezintă ca martor al adevărului, dar nu pentru o judecată de con- 
damnare, aşa cum apare tema mărturiei în literatura apocaliptică”. Dimpo- 
trivă, dorința lui Isus este ca oamenii să primească mărturia sa. Vrea ca cei 
care „sunt din adevăr” să asculte glasul său. Şi totuşi, oamenii resping măr- 
turia lui Isus, refuză să-l recunoască de Mesia. Această alegere, anticipată în 
pretoriul lui Pilat şi împlinită pe Calvar, când strigau „Răstigneşte-l! Răstig- 
neşte-l!”, a însemnat condamnarea lor. „Judecarea oamenilor nu este, deci, 
scopul mărturiei lui Isus, ci consecinţa ei. Oamenii se condamnă singuri, pentru 
că au respins mărturia lui Isus şi nu au primit adevărul lui”. 


2.1.3. Isus — Adevărul 


Ajungem acum la formulele care-l identifică pe Isus cu adevărul (cf. In 1,14.17; 
14,6). Aceste formule nu vor să spună că adevărul veşnic s-a întrupat la un 
moment dat în istorie, ci, dimpotrivă, afirmă că în Isus istoric s-a manifestat 
adevărul care nu există ca atare decât în Isus”. Numai Cuvântul întrupat a 
fost revelaţia (In 1,18); ea nu s-a mai exprimat printr-o legislație ca mai înainte, 
ci printr- un om care împărtăşeşte istoria noastră. 


a) Cuvântul făcut trup, plin de har şi de adevăr (In 1,14.1'7) 


Prologul Evangheliei după sfântul loan ne prezintă de două ori tema ade- 
vărului. Mai întâi în In 1,14, loan scrie că Cuvântul făcut trup era „plin de 


3 S.A. PANIMOLLE, Lettura pastorale del Vangelo di Giovanni, III, 401. 
31 Cf. B. MAGGIONI, „Il Vangelo di Giovanni”, 1507-1508. 

32 I, DE LA POTTERIE, La Verite dans Saint Jean, 115. 

3 Cf. J. GIBLET, Revue Thâologique de Louvain 9 (1978) 349. 

har şi de adevăr”, apoi, puțin mai încolo, adaugă „harul şi adevărul ne-au venit 
prin Isus Cristos” (In 1,17). loan condensează în aceste două versete esenţialul 
teologiei întrupării şi, pentru a o exprima, recurge la noţiunea adevărului“. 

Ce este adevărul lui Cristos? Pentru loan, adevărul constituie evenimentul 
fundamental al economiei revelaţiei. Înlocuind şi desăvârşind Legea lui Moise, 
adevărul „devenit” (egeneto) în Isus Cristos este revelaţia definitivă a epocii 
mesianice, cea care deschide timpurile escatologice şi inaugurează Noua Alianță”. 

Ioan îl prezintă pe Fiul lui Dumnezeu drept „Cuvânt”, deoarece termenul 
logos are o valoare revelatoare. Cuvântul lui Dumnezeu este revelația lui 
Dumnezeu. Ebraicul dabar, aramaicul memrah şi grecescul logos apar ca ter- 
meni ce exprimă în mod esenţial revelația. Atunci când sunt referiți la Dum- 
nezeu, exprimă manifestarea şi comunicarea vieții divine“. Manifestarea 
şi comunicarea deplină şi definitivă a vieţii divine reprezintă, de fapt, darul 
specific al lui Isus Cristos. Substituind Legea mozaică (cf. In 1,16), Isus putea 
să ne vorbească despre Dumnezeu, să ne reveleze viața lui, deoarece el este 
Fiul unic născut al Tatălui care a existat de la început (cf. In 1,2) şi care a 
trăit şi după întrupare într-o relaţie continuă cu Tatăl (cf. In 1,18). 

Ucenicii lui Isus au contemplat gloria lui (In 1,14) şi au văzut în el, în modul 
său de a trăi în perfectă supunere şi unire totală cu Dumnezeu, ceva dumne- 
zeiesc. Isus li se descoperea ca Fiu unic venit de la Tatăl. „A vedea”, la Ioan, 
nu este contemplația mistică şi intelectuală de tip platonic şi nici contemplația 
prin asceză şi fugă de lume de tip gnostic, ci este „o vedere istorică, o vedere 
care sesizează realitatea fenomenică, dar care pătrunde dincolo de ea prin 
credință, pentru a ajunge la realitatea profundă pe care o ascunde carnea, 
adică prezenţa gloriei în Isus istoric””. 

Gloria pe care au văzut-o ucenicii în Isus este gloria Fiului unul-născut, adică 
gloria pe care Cuvântul o posedă întrucât este Fiu, întrucât este aproape şi 
îndreptat spre Tatăl. Această glorie nu este exclusiv a sa, ci este o glorie pe 
care o are în comun cu Tatăl. Ea este prezentă în Fiul, deoarece acesta ascultă 
şi este total deschis prezenţei Tatălui. Spre deosebire de sinoptici, care văd 
în „gloria” lui Isus glorificarea Fiului Omului după patima şi moartea sa, 
Ioan anticipă „gloria” escatologică a lui Isus în existența sa pre-pascală şi 
accentuează mai mult caracterul revelator al acestei glorii. Aşadar, „gloria” 
are un caracter revelator, ceea ce „o leagă de teza despre finalitatea revelatoare 
a întrupării Cuvântului”*. Pentru că Fiul unic îşi dezvăluia astfel misterul, 
Ioan spune despre el că era „plin de har şi de adevăr” (In 1,14). 


3 Cf. I. DE LA POTTERIE, La Verite dans Saint Jean, 117. 

3% Cf. I. DE LA POTTERIE, La Verite dans Saint Jean, 140. 

3% Cf. S.A. PANIMOLLE, Lettura pastorale del Vangelo di Giovanni, |, 61. 
31 B, MAGGIONI, „Il Vangelo di Giovanni”, 1359. 

3% S.A. PANIMOLLE, Lettura pastorale del Vangelo di Giovanni, I, 74. 

Expresia „plin de har şi de adevăr” este o hendiadă”. Nu este vorba de două 
bunuri diferite, „harul” şi „adevărul”, ci de darul escatologic, fundamental, 
venit de la Tatăl în Isus Cristos: „harul adevărului”. Adevărul ioanic indică 
revelația plenară şi perfectă a vieţii divine. Despre Cuvântul întrupat se spune 
că este „plin de adevăr”, adică este revelaţia definitivă, întrucât se manifestă 
ca Unul-Născut, care este la Tatăl şi care vine de la Tatăl. Acest adevăr este 
„harul” Tatălui, darul suprem pe care el ni l-a făcut. Acest „har” desemnează 
concret „adevărul” Cuvântului făcut trup, revelaţia Fiului unic în Isus". 

Pentru a înțelege mai bine extensiunea şi profunzimea formulei „harul 
adevărului” în cristologia ioanică, vom analiza, în continuare, următoarele 
aspecte: raportul dintre Moise şi Isus Cristos şi expresia „Fiul, care este spre 
pieptul Tatălui” (In 1,18). 

a) Mai întâi, trebuie să subliniem faptul că contrastul antitetic şi progresiv 
dintre cei doi mediatori ai revelaţiei, Moise şi Isus Cristos, este o temă con- 
stantă a teologiei ioanice (cf. In 1,45; 3,14; 5,45-46; 6,32; 7,37-39; 9,28-29). 
Versetul 17 din primul capitol al Evangheliei a patra se prezintă ca „o cheie 
de lectură pentru ansamblul acestor texte””. 

În In 1,17 avem, aşadar, confruntarea dintre cei doi mediatori, Moise şi Isus 
Cristos, dar, mai ales, dintre cele două tipuri de revelaţie: Legea mozaică şi 
adevărul. Nu este vorba de o simplă antiteză, ci de o depăşire şi de o perfec- 
ţionare. Moise este un mijlocitor imperfect al revelaţiei divine, pentru că este 
un simplu om. În timp ce Isus este revelatorul perfect şi escatologic, pentru 
că este Fiul unul-născut al lui Dumnezeu. 

In 1,17 nu prezintă, aşadar, opoziția dintre Lege şi har, ca în epistolele pau- 
line, ci opoziţia dintre Legea mozaică şi adevăr, care este darul divin, escato- 
logic, venit prin Isus Cristos. În acest text, „harul adevărului” este prezentat 
în contextul mai larg al istoriei mântuirii. Legii mozaice, adică economiei Legii, 
îi este opus „harul adevărului”, adică economia adevărului. Revelația esca- 
tologică, completă şi definitivă, a fost făcută în Isus Cristos“. 

Comparând versetele 17 şi 14, se observă un paralelism evident. Ambele 
versete vorbesc de „harul adevărului” şi tot în ambele este folosită forma 
verbală egeneto (a devenit). Rezultă de aici că darul adevărului este strâns 
legat de evenimentul întrupării cuvântului. Aceasta are importanță pentru 
interpretarea expresiei „harul adevărului”. Adevărul lui Isus nu este numai 


” Hendiada este o figură de stil în care doi termeni sunt gramatical coordonaţi, însă în 
care unul dintre cei doi este subordonat logic celuilalt. Scopul hendiadei este să exprime o 
idee prin două substantive. 

“0 Cf. I. DE LA POTTERIE, La Verite dans Saint Jean, 138. 

4 S.A. PANIMOLLE, Lettura pastorale del Vangelo di Giovanni, I, 50. 

“2 I. DE LA POTTERIE, La Verite dans Saint Jean, 168. 

4 S.A. PANIMOLLE, Lettura pastorale del Vangelo di Giovanni, I, 53. 

o doctrină pe care o predică Isus, ci ea este mai curând „dezvăluirea, mani- 
festarea persoanei însăşi a Cuvântului făcut trup”“. Prin urmare, evenimentul 
darului adevărului „devenit” prin Isus Cristos coincide cu venirea Cuvântului 
făcut trup. 

Această dublă rezonanţă, istorică şi transcendentă, este cuprinsă în numele 
lui Isus Cristos. Titlurile de „Cristos” şi „Fiul lui Dumnezeu” reprezintă cele 
două mari teme fundamentale ale cristologiei ioanice. Cristologia mesianică 
concentrează linia „orizontală” a istoriei mântuirii (cf. In 1,17) şi se află în 
continuarea tradiţiei istorice şi profetice a Vechiului Testament. Titlul de Fiu 
al lui Dumnezeu dezvoltă, dimpotrivă, o cristologie „verticală” (cf. In 1,14.18), 
adică descrie originea divină şi transcendența lui Isus şi se inspiră mai mult 
din literatura sapienţială. loan vrea să arate astfel că Isus este indisociabil de 
Fiul lui Dumnezeu. Mai mult, în polemică cu gnosticii (cf. 1In 4,2; 5,6; 2In 7), 
autorul vrea să ne convingă că este zadarnic de a căuta să percepem transcen- 
dența divină în afara omului Isus”. 

Harul adevărului constituie, aşadar, intersecția acestor două axe. Revelația 
plenară şi definitivă a fost acordată oamenilor într-un moment precis al istoriei 
mântuirii: în omul Isus Cristos (cf. In 1,17). Însă acest har, acest adevăr, este 
Fiul unic, care a venit de la Tatăl (cf. In 1,14). 

b) Cu expresia „Fiul, care este spre pieptul Tatălui” (In 1,18), atingem unul 
dintre cele mai înalte piscuri ale gândirii ioanice. Acest pasaj, alături de Col 
1,15 („EL este chipul Dumnezeului nevăzut”) se află la originea reflecției patris- 
tice asupra misterului lui Dumnezeu. 

Chiar dacă nu conţine cuvântul adevăr, In 1,18 are o importanță conside- 
rabilă pentru cristologie, deoarece este, în acelaşi timp, punctul de sosire al 
prologului şi punctul de plecare al întregii Evanghelii. Acest verset „face 
sinteza celor două dimensiuni, umană şi divină, a misterului lui Cristos, 
însă această sinteză cristologică loan ne-o prezintă ca pornind de jos, de la 
viaţa filială a omului Isus”. 

In 1,18 conţine motivarea declaraţiei anterioare despre „harul adevărului” 
venit prin Isus Cristos, şi nu prin Moise (cf. In 1,17). Revelația salvifică escato- 
logică nu putea fi conținută în Legea dată prin Moise, ci numai în harul adevă- 
rului, pentru că numai Isus, Cuvântul întrupat, l-a văzut pe Dumnezeu. Nici 
o altă persoană, în afară de Fiul unul-născut al Tatălui, nu a putut să-l vadă 
vreodată pe Dumnezeu; numai Cuvântul întrupat, care este îndreptat spre 
pieptul Tatălui, ne-a descoperit viața divină; mai mult, el este revelația perso- 
nificată“. 


“ I. DE LA POTTERIE, La Verite dans Saint Jean, 166. 

% Cf. I. DE LA POTTERIE, La Verite dans Saint Jean, 167. 

“5 I, DE LA POTTERIE, La Verite dans Saint Jean, 238. 

“7 Cf. S.A. PANIMOLLE, Lettura pastorale del Vangelo di Giovanni, |, 54. 


52 DIALOG TEOLOGIC 12 (2003) 


Isus Cristos este revelaţia personificată a lui Dumnezeu, pentru că el este 
„Fiul unul-născut care este îndreptat spre pieptul Tatălui”. Această frază 
pune în evidență dinamismul relaţiei de iubire dintre Fiul şi Tatăl. Pieptul, 
în Biblie, exprimă, mai ales, iubirea, afecțiunea, intimitatea. Evanghelistul 
Ioan proclamă că, în timpul vieţii sale pământeşti, Cuvântul întrupat trăia 
continuu într-o relaţie de iubire cu Tatăl“. 

Mai mult decât versetul 14, ultima frază a prologului arată, aşadar, în ce 
mod a fost Isus „plin de harul adevărului”, cum a adus el revelaţia definitivă. 
Isus a fost revelaţia, revelându-se pe sine însuşi, fiind mereu „îndreptat spre 
pieptul Tatălui”. Primind iubirea Tatălui şi răspunzând la ea tot cu iubire, 
Isus trăia filiațiunea sa divină la nivelul uman şi manifesta astfel iubirea Tatălui. 
„Această viață îndreptată spre sânul Tatălui este filiațiunea Unului-Născut 
şi devine tot mai transparentă în omul Isus, iar această transparenţă a lui 
Isus, această glorie, această strălucire crescândă a luminii sale originale, este 
adevărul”*. 


b) Eu sunt calea, adevărul şi viaţa (In 14,6) 


Spre deosebire de expresiile din prolog, declaraţia lui Isus de la ultima cină, 
că el este adevărul (cf. In 14,6), este nouă şi directă. Din toate formulele în 
care intră cuvântul aletheia, aceasta este cea mai profundă, însă, în acelaşi 
timp, şi una al cărei sens este mai greu de înţeles şi de formulat. Dificultatea 
constă în aceea de a preciza care este relaţia dintre cei trei termeni: „cale”, 
„adevăr” şi „viață”. 

Dacă textul din In 14,6 ar fi interpretat la lumina textelor paralele din lite- 
ratura elenistică şi gnostică, iar termenul „adevăr” ar fi înțeles ca în aceste 
sisteme, atunci adevărul nu ar fi altceva decât realitatea divină care trebuie 
atinsă la capătul drumului”. Însă o exegeză mai atentă arată că, de fapt, 
cuvântul principal în acest text este „calea” (hodos), în timp ce substantivele 
aletheia şi zoe nu fac altceva decât să-l expliciteze”. Cu alte cuvinte, „adevărul” 
şi „viaţa” ne ajută să înțelegem în ce sens este Isus „calea”. 

Versetul nu vrea să spună că Isus este calea spre adevăr, ci sensul este altul: 
Isus e „calea” spre Tatăl tocmai pentru că este „adevărul” şi „viața”. Aceasta 
este „noutatea unică a revelaţiei creştine. Calea adevărului trebuie căutată 
în persoana lui Isus””. 


48 Cf. S.A. PANIMOLLE, Lettura pastorale del Vangelo di Giovanni, I, 55. 
“ I, DE LA POTTERIE, La Verite dans Saint Jean, 241. 

5 Cf. B. LINDARS - B. RIGAUX, Temoignage del'evangile de Jean, 149. 

5 Cf. B. MAGGIONI, „Il Vangelo di Giovanni”, 1584. 

*2 I, DE LA POTTERIE, La Verite dans Saint Jean, 262. 

Prin urmare, ar fi fals să pretindem că, numindu-se pe sine „adevărul”, 
Isus nu ne spune nimic despre propria sa persoană, cum afirma Bultmann”. 
Desigur, cuvântul adevăr nu desemnează direct ființa sa divină. Termenul 
aletheia înseamnă formal „revelaţie” în sfântul loan, deci indică în mod esen- 
țial o funcţie a lui Isus, funcţia sa revelatoare. Însă pentru a explica de ce se 
identifică Isus cu această funcţie, evanghelistul ne conduce să vedem ce este 
el în sine însuşi. Contextul imediat al lui In 14,6 arată că această funcție 
revelatoare a lui Isus nu poate fi înțeleasă decât dacă ne înălțăm la interco- 
muniunea dintre Tatăl şi Fiul“. 

Desigur, cuvântul „adevăr” aplicat lui Isus nu descrie direct transcendența 
sa, însă o implică în mod necesar. Textul din In 14,6 este punctul de inter- 
secție dintre cele două părţi ale lui In 14,1-14, deoarece în el Isus se proclamă, 
în primul rând, ca mijlocitor în sens ascendent (eu sunt calea), însă se iden- 
tifică şi cu adevărul şi viața, pentru a sublinia că el este mijlocitorul revelaţiei 
salvifice (mediere descendentă). În partea a doua, In 14,7ş.u., este vorba tocmai 
de această cunoaştere experimentală a Tatălui prin Isus. 

Pentru că Tatăl locuieşte în Fiul (cf. In 14,7-14), Cristos este proclamat 
revelatorul perfect al Tatălui. Pentru a-l cunoaşte şi pentru a-l vedea pe Dum- 
nezeu, este suficient să-l cunoşti şi să-l vezi pe Isus, deoarece acesta este mani- 
festarea vie a Tatălui (cf. In 14,7). Între Dumnezeu şi Fiul există o imanență 
reciprocă, aşadar, Tatăl este văzut prin cuvântul întrupat, care este cuvântul 
lui Dumnezeu, este adevărul, este revelaţia personificată a Tatălui. De aceea, 
nu numai cuvintele şi faptele lui Isus sunt spuse şi făcute de Tatăl care rămâne 
în el, ci Dumnezeu în persoană este în el, după cum Isus este în Tatăl (cf. In 
14,10). Cristos este Cuvântul întrupat, plin de harul adevărului (cf. In 1,14), 
prin care a venit harul adevărului (cf. In 1,17), adică darul revelației escato- 
logice, plenară şi perfectă. El este adevărul (cf. In 14,6), pentru că întreaga 
sa persoană — nu numai cuvântul său - manifestă viața de iubire a Tatălui. 

Prin urmare, dacă In 14,6, plasat organic în contextul său imediat şi în 
ansamblul teologiei ioanice, este de o mare bogăţie pe plan doctrinal, aceasta 
se datorează faptului că ne face să descoperim nu direct natura divină a lui 
Isus, ci „relaţiile care unesc între ele Persoanele divine ale Fiului şi Tatălui 
şi ne fac să vedem în Isus viața trinitară. În acelaşi timp, acest text ne intro- 
duce în misterul central al gândirii i ioanice, în misterul întrupării Cuvântului””. 

În concluzie, putem afirma că adevărul la sfântul Ioan, spre deosebire de 
aletheia platonismului, nu este esența divină, ființa transcendentă a lui 
Dumnezeu, şi nici Cuvântul veşnic viu lângă Tatăl. Adevărul îşi are „locul” 
său în omul Isus, în acest Om care s-a făcut cunoscut între noi ca Fiul lui 


® R. BULTMANN, La christologie du N.T., citat de B. MAGGIONI, „Il Vangelo di Giovanni”, 1326. 
5 Cf. S.A. PANIMOLLE, Lettura pastorale del Vangelo di Giovanni, |, 222. 
% 1. DE LA POTTERIE, La Verite dans Saint Jean, 277. 

Dumnezeu. Acest eveniment central al istoriei mântuirii, acest dar al reve- 
laţiei este adevărul. 

Găsim schițată aici o concepţie despre adevăr, care va deveni clasică la pă- 
rinții Bisericii din primele secole şi care va fi preluată apoi de cristologia 
modernă. Viața umană a lui Isus, atitudinea sa filială, supunerea sa față de 
Tatăl sunt imaginea şi traducerea pe planul istoriei a raportului transcendent 
şi intradivin dintre Fiu şi Tată, sunt transparența şi gloria lui Isus, sunt, în 
omul Isus, strălucirea prezenţei Fiului şi a Tatălui. 


2.2. Duhul Sfânt şi adevărul 


Am analizat până acum aspectul cristologic al adevărului în Evanghelia a 
patra. Însă tema adevărului are la evanghelistul Ioan şi un alt aspect, care nu 
este mai puţin important: prezența adevărului în viața creştină este opera 
Duhului Sfânt. Cum să conciliem aceste două aspecte? Ce raport există între 
funcția revelatoare a lui Cristos-adevăr şi cea a Duhului Sfânt, numit şi el 
„adevăr”(cf. 1In 5,6)? Contrastul nu este decât aparent. Adevărul la care se 
aplică acțiunea Duhului Sfânt nu este altceva decât adevărul lui Cristos. 

De fapt, în teologia ioanică, acțiunea Duhului Sfânt, chiar atunci când nu 
este vorba direct de problema adevărului, are ca scop, aproape întotdeauna, 
să trezească credința în oameni. De aceea, rolul său se desfăşoară adesea 
paralel cu cel al cuvântului lui Isus, încât pare să se identifice“. Această 
revelaţie apare încă din primul pasaj în care se vorbeşte despre Duhul Sfânt 
în raport cu credincioşii (cf. In 3,5-8): naşterea din apă şi Duh Sfânt înseamnă 
naşterea la o viață de credință sub acțiunea Duhului Sfânt. Mărturisind despre 
Isus, loan Botezătorul spune: „Cel pe care l-a trimis Dumnezeu spune cuvin- 
tele lui Dumnezeu, pentru că el nu dă Duhul cu măsură” (In 3,34). Acest text 
vrea să spună că „a spune cuvintele lui Dumnezeu” şi „a da Duhul!” este totuna, 
deoarece Duhul acționează în şi prin cuvânt”. Echivalenţa dintre acțiunea 
cuvântului lui Isus şi cea a Duhului Sfânt este şi mai vizibilă în In 6,63: 
„Cuvintele pe care vi le-am spus sunt duh şi viață”. 


2.2.1. Duhul dă mărturie despre adevăr 


Aceeaşi învățătură o regăsim şi în pasajele care pun o legătură directă între 
Duhul Sfânt şi adevăr. Textele din prima scrisoare (cf. 1In 4,6; 5,6) arată 
că activitatea „Duhului adevărului” se raportează întotdeauna la credința în 
Isus sau la manifestările ei în credincioşi. Mai întâi, la apostoli, adică la uce- 
nicii care au fost cu el „de la început” (In 15,27), acţiunea Duhului are scopul 
de a face din ei martorii săi în comunitate, martorii credinței în Isus, Fiul 


% Cf. EM. BRAUN, Jean le théologien, II, Gabalda, Paris 1972, 132. 
5 Cf. S.A. PANIMOLLE, Lettura pastorale del Vangelo di Giovanni, I, 354. 

lui Dumnezeu şi Mântuitorul lumii”. Apoi, față de simplii credincioşi, care 
sunt expuşi pericolului doctrinelor eretice, Duhul adevărului exercită un rol 
asemănător, trezeşte în ei credinţa (cf. 1In 3,23; 4,16) şi îi îndeamnă să dea 
mărturie despre Cristos în fața minciunilor ereticilor (cf. 1In 4,2.15). Şi tot 
el este acela care îi invită să asculte de cei care le predică adevărul (cf. 1In 4,6). 
Toate aceste aspecte sunt legate între ele. În definitiv, s-ar putea spune că 
activitatea fundamentală a Duhului adevărului, după aceste texte, este „să 
trezească şi să dezvolte în creştini credința lui Isus”®. 

Este adevărat că Duhul îi îndeamnă pe credincioşi să practice caritatea, 
însă aceasta are loc întotdeauna prin intermediul credinței, deoarece revelația 
creştină, adevărul, este în mod esenţial revelarea iubirii Tatălui, care s-a mani- 
festat în misiunea şi opera Fiului său. Credinţa creştină are ca obiect revelarea 
lui agape, şi astfel, ea devine izvor de caritate“. De aceea, dacă Duhul trezeşte 
în creştini caritatea, o face pentru că, mai întâi, a trezit în ei credința. „Desco- 
perind credincioşilor iubirea Tatălui, el îi ajută, prin credinţă, să lase ca această 
iubire să intre în viața lor şi să practice caritatea față de fraţii lor”. Cu alte 
cuvinte, agape a creştinilor, pentru sfântul loan, este întotdeauna un rod al 
prezenţei în ei a aletheiei. 

În 1In 5,6, loan declară că „Duhul este adevărul”. Acest text, care este unul 
dintre pasajele cele mai controversate şi mai obscure din prima epistolă, face 
parte dintr-o secțiune consacrată credinței. Autorul apelează aici la mărturia 
Duhului pentru a întări credința creştinilor în fața pericolului ereticilor. Duhul 
este un martor autentic şi eficace, pentru că el este „adevărul”. Cu alte cuvinte, 
Duhul, prin mărturia sa, „garantează prezența adevărului în inima credin- 
cioşilor; acțiunea Duhului în viața lor de credință nu este nimic altceva decât 
actualizarea adevărului lui Isus”*. 

Care este acest adevăr pe care Duhul îl va face înțeles credincioşilor? Din 
context reiese că este vorba de învățătura pe care au respins-o duşmanii, adică 
învățătura că Isus este Mesia şi Fiul lui Dumnezeu şi că el ne-a mântuit prin 
moartea sa pe cruce (cf. 1In 5,1-5.6a). Duhul dă mărturie şi mărturia sa 
trebuie să fie adevărată (cf. In 19,35), deoarece Duhul este Duhul lui Cristos 
care este adevărul (cf. In 14,6) şi el este, aşadar, Duhul adevărului (cf. In 14,17; 
15,26; 16,13), cel care cunoaşte ce a însemnat de fapt moartea lui Isus. Această 
mărturie a Duhului, făcută prin ucenicul iubit, „a fost păstrată şi continuată 
în tradiția comunităţii ioanice, astfel că Duhul continuă să dea mărturie”“. 


58 Cf. I. DE LA POTTERIE, La Verite dans Saint Jean, 309. 

5 I, DE LA POTTERIE, La Verite dans Saint Jean, 309. 

5 FM. BRAUN, Jean le théologien, II, 137. 

ĉl I, DE LA POTTERIE, La Verite dans Saint Jean, 309. 

€ I, DE LA POTTERIE, La Verite dans Saint Jean, 328. 

% R.E. BROWN, The Epistles of John, trad. it. Le lettere di Giovanni, Cittadella, Assisi 1986, 

În acest context al opoziției față de lume şi falşii învăţători, cuvântul adevăr 
îşi păstrează sensul de mesaj al credinței, de „revelație”. Însă această revelaţie, 
această doctrină are ca obiect persoana şi misiunea lui Cristos. De aceea, dacă 
Duhul este invocat aici ca martor, înseamnă că el este un martor al lui Isus. 
Versetul este deci foarte aproape de cel din In 15,26, unde, vestind ucenicilor 
o situație analogă de opoziţie şi ostilitate din partea lumii, Isus spusese, refe- 
rindu-se la rolul viitor al Duhului: „El va da mărturie despre mine”. 

Încercând acum o concluzie asupra învăţăturii pe care o oferă Scrisoarea 
întâi a sfântului loan despre acțiunea Duhului Sfânt, putem spune că rolul 
Duhului Sfânt este acela de a acționa asupra vieții de credință a credincioşilor, 
cu scopul de a le da o cunoaştere profundă a adevărului lui Isus. Şi întrucât 
el face prezentă şi activă în viața creştină această revelaţie, acest adevăr, de 
aceea, şi Duhul Sfânt este numit „adevărul”. 


2.2.2. Duhul ne face martori ai adevărului 


O învăţătură asemănătoare o găsim şi în discursurile de adio ale lui Isus 
(cf. In 14-16), referitoare la promisiunea trimiterii Paracletului. Sitz in Leben 
al celor cinci pasaje este cel al marelui proces teologic dintre Isus şi lume. În 
prima scrisoare se vorbea de cazul concret al ereticilor ieşiţi din comunitate, 
care pentru Ioan reprezentau „lumea”. În promisiunile Paracletului, evanghe- 
listul nu mai prezintă decât realitatea anonimă a „lumii” ostile lui Isus. 

Acest context precis al urii lumii ne ajută să înțelegem mai bine cele cinci 
promisiuni, cu amestecul lor de trăsături atât juridice, cât şi kerygmatice şi 
doctrinale. Aici, ca şi în prima scrisoare, acțiunea Duhului Sfânt se îndreaptă 
asupra credinţei ucenicilor. Însă această credinţă, din cauza opoziţiei lumii, 
trebuie să fie întărită de Paraclet, ca să poată ieşi victorioasă asupra lumii. 

Termenul „Paraclet” este specific lui loan. Este de origine greacă, însă nu 
pare să fie folosit prea des în textele profane. Apare mai des în contextele 
juridice, unde îl indică pe cel care vine în ajutorul inculpatului, adică avocatul. 
Textele rabinice folosesc acest termen pentru a-i indica pe cei care mijlocesc 
în favoarea oamenilor în fața tribunalului lui Dumnezeu. De exemplu, legea 
personificată, îngerii, faptele bune etc. În textele noastre, termenul se referă 
la Duhul Sfânt, însă nu pentru a indica funcţia sa de avocat la Dumnezeu, ci 
funcția sa de asistent al credincioşilor“. 

În prima promisiune (In 14,16-17), Isus îi asigură pe prietenii săi că nu-i 
va lăsa singuri, pentru că, la rugăciunea sa, Tatăl le va da un alt Paraclet care 
să fie mereu cu ei. Substantivul „Paraclet”, aplicat Duhului Sfânt, evocă marele 
proces dintre Isus şi lume, în care primul avocat-apărător a fost Cristos. Însă 
acțiunea lui Isus, cât timp a fost pe pământ, nu s-a descoperit ca eficace; de aici, 


S Cf. B. MAGGIONI, „Il Vangelo di Giovanni”, 1589. 

necesitatea intervenției Duhului Sfânt care va lua apărarea lui Cristos-adevăr 
în conştiinţa intimă a credincioşilor, trăind mereu cu ei”. 

A doua promisiune (In 14,26) subliniază că această acțiune a Paracletului 
se raportează în întregime la cuvintele lui Isus. Duhul adevărului nu va învăța 
un cuvânt nou, nu va aduce o revelaţie personală, diferită de cea a lui Cristos. 
Totuşi, acțiunea lui va fi o adevărată învățătură, deoarece el va face prezentă 
în viața ucenicilor învățătura lui Cristos. El va reaminti ucenicilor cuvintele 
lui Isus prin acțiunea sa interioară în inima şi mintea lor“. 

În următoarele două promisiuni (In 15,26-27; 16,7-11), aspectul juridic trece 
mai mult pe primul plan. Paracletul este prezent aici ca martorul lui Isus şi 
ca acuzatorul lumii. Totuşi, această acțiune nu va consta în a trezi direct la 
ucenici o mărturisire publică în fața tribunalelor sau un rechizitoriu împotriva 
lumii păcătoase. Ea va fi însă o iluminare interioară care îi va întări pe ucenici 
în credinţa lor în Isus, în ciuda persecuției, şi, totodată, le va da convingerea 
profundă că păcatul se află de partea lumii”. 

A cincea promisiune (In 16,12-15) e o încununare a celor precedente. Duhul 
Sfânt va fi conducătorul credincioşilor, el îi va introduce în inima revelației 
lui Cristos. El va fi maestrul interior al ucenicilor, iar acțiunea sa va fi eficace, 
deoarece îi va face să pătrundă în misterul de iubire al Fiului lui Dumnezeu“. 

Fără îndoială, Duhul Sfânt nu va aduce nici un adevăr nou, prin care ar 
completa revelaţia lui Isus. Acțiunea sa revelatoare va trebui să o prelungească 
pe cea a lui Isus, însă pe un alt plan, şi anume pe cel al inteligenței credinței”. 
Acţiunea sa, ca şi cea a lui Isus, este exprimată prin verbul lalein, pentru 
a sublinia continuitatea operelor celor doi revelatori. Duhul Sfânt va avea 
misiunea să spună în Biserică cuvântul lui Isus. 

Acest „adevăr”, făcut astfel prezent de Duhul Sfânt, va fi identic cu binele 
lui Isus (cf. In 16,15), adică cu ansamblul mesajului său şi al operei sale, mis- 
terul persoanei sale şi al relației sale cu Tatăl. Înţelegem acum de ce este 
numită revelatoare acțiunea Duhului Sfânt, şi anume pentru că Duhul adevă- 
rului, până la sfârşitul timpurilor, va trebui să interpreteze adevărul lui Isus, 
va trebui să-i dezvăluie tot sensul, toată dimensiunea, pentru credincioşi şi 
pentru Biserică. Astfel, el conduce Biserica la Cristos”. 


2.2.3. Duhul adevărului 


Adevărul întreg la care ne conduce Duhul Sfânt este, prin urmare, ade- 
vărul lui Isus. Astfel, problema pusă la început se rezolvă acum cu uşurinţă, 


€ Cf. S.A. PANIMOLLE, Lettura pastorale del Vangelo di Giovanni, III, 248. 
% Cf. I. DE LA POTTERIE, La Verite dans Saint Jean, 375. 

5 Cf. I. DE LA POTTERIE, La Verite dans Saint Jean, 391. 

68 Cf. S.A. PANIMOLLE, Lettura pastorale del Vangelo di Giovanni, III, 315. 
© Cf. B. MAGGIONI, „Il Vangelo di Giovanni”, 1614. 

1 Cf. I. DE LA POTTERIE, La Veritè dans Saint Jean, 452-453. 

dacă avem în vedere teologia revelaţiei în doi timpi la Ioan, adică ideea că reve- 
lația mesianică nu se împlineşte total decât în două etape succesive: kairos-ul 
istoric al revelației aduse de Isus, dar care a rămas parțial neînțeleasă, şi timpul 
eclezial al interpretării şi al pătrunderii sale progresive, sub acţiunea Duhului 
Sfânt”. 

Duhul, în scrierile ioanice, este, aşadar, mai întâi de toate, Duhul adevă- 
rului (cf. In 14,17; 15,26; 16,13; 1In 4,6). De aceea, nu este întâmplător că 
expresia to pneuma tes aletheias este proprie lui loan în Noul Testament şi 
că el a putut să spună despre Sfântul Duh: to pneuma estin he aletheia (1In 
5,6). Pentru loan, practic, există o echivalență între acțiunea în noi a cuvântului 
lui Isus şi acțiunea Duhului. Aşadar, pentru loan, poate să fie indiferent dacă 
spune că cel credincios este născut din Duh (cf. In 3,5-8) sau că este născut din 
Dumnezeu prin sămânța Cuvântului (cf. 1In 3,9). 

Care este sensul exact pe care trebuie să-l dăm acestei expresii ioanice: „Duhul 
adevărului”? Pentru unii care urmează interpretarea elenistă a adevărului, 
formula ar exprima dumnezeirea ce se manifestă sau natura divină şi abso- 
lută a Duhului, Duhul consubstanţial cu Tatăl şi cu Fiul”. Însă dacă avem în 
vedere că expresia este iudaică, explicația devine mai simplă. Textele ioanice 
ne invită să considerăm tes aletheias ca un fel de genitiv obiectiv sau, mai bine 
zis, un genitiv de calitate, adică aceste cuvinte descriu ceea ce este caracteristic 
pentru Duh, descriu obiectul asupra căruia se îndreaptă acţiunea sa. „Duhul 
adevărului” este, deci, Duhul care ne dă şi ne comunică adevărul lui Isus, Duhul 
care are ca funcţie să ne învețe adevărul lui Cristos şi să-l facă să pătrundă 
în noi”. 

Înţelegem acum de ce loan, fără să se contrazică, a putut să afirme, pe de 
o parte, că Isus este adevărul (cf. In 14,6) şi, pe de altă parte, că Duhul este 
adevărul (cf. 1In 5,6). Pentru a exprima în toată plinătatea ceea ce este adevărul 
pentru sfântul loan, va trebui să luăm aceste două versete împreună. Numai 
Isus, în sens strict, este revelatorul adevărului, numai el este adevărul, totali- 
tatea revelaţiei. Însă numai Duhul poate să dea acestui adevăr inteligenţa cre- 
dinței. Isus este adevărul în sens obiectiv şi istoric, iar Duhul, dacă se poate 
spune aşa, este adevărul în raport cu noi. 

Adevărul pentru sfântul Ioan este, deci, întreaga revelaţie a timpurilor de 
pe urmă. Venit de la Tatăl prin întruparea Cuvântului care a devenit astfel 
Cristos-Adevăr, el nu intră în noi decât sub acțiunea eficace a „Duhului ade- 
vărului”. Între revelaţia lui Isus şi cea a Duhului există o conexiune strânsă, 
o perfectă continuitate. Adevărul, în sensul complet pe care îl înțelege sfântul 


11 Cf. S.A. PANIMOLLE, Lettura pastorale del Vangelo di Giovanni, III, 248-249. 
72 Cf. I. DE LA POTTERIE, La Verite dans Saint Jean, 432-434. 
% Cf. I. DE LA POTTERIE, La Verite dans Saint Jean, 432-434. 

Ioan, este revelaţia lui Isus, mereu actualizată în inima şi viața credincioşilor 
prin Duhul Sfânt”. 


3. Acțiunea adevărului în viața creştinului 


Până acum am vorbit despre realitatea obiectivă a adevărului, despre ade- 
vărul ca revelație adusă de Isus Cristos şi actualizată în noi de către Duhul 
Sfânt. În continuare, vom analiza ceea ce s-ar putea numi aspectul subiectiv 
şi existenţial al adevărului, adică locul pe care îl ocupă adevărul în viața creş- 
tinilor. A trăi creştineşte, conform teologiei sfântului loan, înseamnă a trăi 
„în adevăr”. De aceea, nu este de mirare că, despre această temă, găsim în 
scrierile sfântului Ioan o mare bogăţie de texte. 

Dată fiind bogăţia de texte şi limitele acestui studiu, nu vom face o analiză 
detaliată a fiecărui text, ci ne vom limita la prezentarea fiecărei formule, cu 
aspectele ei specifice. Ordinea va fi genetică, adică va urma calea normală a 
aprofundării progresive a vieții de credință. 

Prima mişcare pe care o efectuează cineva după ce s-a confruntat cu ade- 
vărul lui Isus şi vrea să devină ucenicul lui este aceea de „a face adevărul” 
(In 3,21), adică să primească adevărul în el însuşi. Astfel, ajunge să „cunoască 
adevărul” (2In 1; In 8,32). Însă, sub influența acestui adevăr „care este în el” 
(2In 2), credinciosul ajunge atunci „să fie din adevăr” (1In 2,21; 3,18-19; In 
18,37), să fie inspirat şi condus din interior de adevăr. Întreaga viață comuni- 
tară a creştinului devine atunci o viață trăită „în adevăr”: „a umbla în 
adevăr” (2In 4; 3In 3.4), „a iubi în adevăr” (2In 1; 3In 1), „a iubi în faptă şi 
adevăr” (1In 3,18), „a-l adora pe Tatăl în duh şi adevăr” (In 4,23-24), „a fi 
sfințit în adevăr” (In 17,17-19). Fiind „eliberat prin adevăr” (In 8,32), el poate 
să fie pe deplin „un colaborator al adevărului” (3In 3.8). 

În acest itinerar al vieţii de credință, parcurs de ucenicul lui Isus, se observă 
că adevărul parcurge două mişcări complementare. Mai întâi, o mişcare pe 
care am putea să o descriem ca fiind ab extra ad intra, care este cea a interio- 
rizării: adevărul care ne vine de la Cristos trebuie să fie interiorizat în inimile 
ucenicilor prin credință, sub acţiunea Duhului adevărului. Apoi, vine mişcarea 
inversă, ab intra ad extra, adică cea a exteriorizării ecleziale a roadelor produse 
de „adevărul care este în noi”. 


3.1. O acţiune ab extra ad intra 
3.1.1. A face adevărul 


Primul pas este, aşadar, interiorizarea progresivă a adevărului; pentru ca 
adevărul lui Isus să poată realiza comuniunea cu Dumnezeu, el trebuie să fie 


14 Cf. I. DE LA POTTERIE, La Verite dans Saint Jean, 465. 

mai întâi „asimilat” de creştin. Orice om care descoperă „lumina” venită în 
lume şi vrea să devină creştin trebuie, mai întâi, să „facă adevărul” (n 3,2 1). 
Această formulă, „a face adevărul”, la prima vedere, pare a fi ciudată. In mod 
obişnuit, noi spunem că „cunoaştem adevărul”, şi nu că „facem adevărul”. 
Expresia, însă, este de origine semită şi înseamnă „a păstra credința”. Sub 
această formă este întâlnită şi în manuscrisele de la Marea Moartă”. 

In tradiția ebraică, cuvintele „lumină” şi „adevăr” sunt considerate ca sino- 
nime, însă aplicarea lor este puţin cam diferită: „adevărul” este folosit în sens 
de adevăr moral, de corectitudine, în timp ce „lumina” descrie cunoaşterea, 
revelația“. In textele din Noul Testament, sensul este acelaşi: lumina înseamnă 
revelaţia ca atare; adevărul desemnează fie aceeaşi revelaţie (cuvântul Evan- 
gheliei) prezentă în viața credincioşilor, fie conduita morală, conduită pe care 
o trezeşte şi o inspiră Evanghelia”. 

Ioan, însă, reinterpretează radical această formulă şi o foloseşte pentru a 
descrie lucrarea credinței; „ansamblul itinerarului parcurs de oameni spre 
credință”. Această reinterpretare se datorează identificării dintre lucrarea 
pe care trebuie să o îndeplinească oamenii şi credința lor în Isus. Această con- 
cepție nouă a „lucrării credinţei” apare pentru prima dată în cuvântul lui Isus 
din In 6,29: „Lucrarea lui Dumnezeu este ca voi să credeţi în cel pe care l-a 
trimis el”. „A face adevărul” nu descrie faptele omului care, prin credință, este 
deja în posesia adevărului, ci, mai întâi de toate, activitatea pe care o desfăşoară 
tocmai pentru descoperirea adevărului. Această acțiune nu este un rod al cre- 
dinţei sale, ci este un „a face” care îl conduce la credință”. 

„A face adevărul” înseamnă „a-şi însuşi adevărul”, pentru a veni la lumină. 
Dacă creştinul împiedică pătrunderea adevărului în el, atunci el „nu face ade- 
vărul” (1In 1,6), şi această împiedicare produce un dublu efect. Mai întâi, în 
interiorul său, creştinul se închide la posibilitatea de a intra în comuniune 
cu Dumnezeu. Apoi, în comunitate, creştinul nu mai trăieşte în caritate. Dim- 
potrivă, dacă asimilează adevărul lui Isus, credinciosul „vine la lumină”, răs- 
pândeşte în jurul său iubirea lui Dumnezeu şi face să domnească koinonia 
printre fraţii săi (cf. 1In 1,7). 

In prima scrisoare, ca şi în Evanghelie, formula poien ten aletheian înseamnă 
acelaşi lucru: a-şi însuşi adevărul lui Cristos. Există totuşi şi câteva nuanţe 
diferite. In Evanghelie, contextul este cel al judecății mesianice şi escatologice; 
este vorba de decizia oamenilor în fața luminii care vine în lume“. Această 


% Cf. R.E. BROWN, Le lettere di Giovanni, 177. 

1 Cf. C.H. HANN, „Luce”, în Dizionario dei concetti biblici del Nuovo Testamento, ed. L. 
Coenen - E. Beyreuther - H. Bietenhard, Dehoniane, Bologna 1976, 950-951. 

71 Cf. G.H. LINK, „Verită”, 1967-1968. 

lumină este revelaţia iubirii lui Dumnezeu față de lume (In 3,16-17), revelaţie 
care se conturează în persoana şi opera Fiului său unic (cf. In 3,18). „A face 
adevărul” înseamnă a primi acest mesaj pentru a veni la lumină. 

În prima scrisoare, contextul pasajului este eclezial, însă nuanţa dualis- 
mului escatologic nu este absentă. loan opune comportamentului creştinilor 
care „umblă în întuneric” pe acela al adevăraţilor credincioşi care „umblă în 
lumină”. Acest comportament concret este pentru el criteriul adevăratei comu- 
niuni cu Dumnezeu. În 1In 5-7, ca şi în textul Evangheliei, „lumina” este 
revelația divină, însă, de această dată, el o vede ca revelaţia Tatălui în Fiul 
său Isus Cristos. „A face adevărul”, ca şi în pasajul paralel din In 3,21, îşi păs- 
trează sensul fundamental de însuşire a adevărului, însă din cauza contextului 
eclezial, Ioan insistă mai mult asupra roadelor pe care le produce. În viața celui 
credincios, acest rod este comuniunea cu Dumnezeu, iar în comunitatea creş- 
tină este koinonia. 


3.1.2. A cunoaşte adevărul 


„A cunoaşte adevărul” este etapa ulterioară pe care o atinge în mod normal 
cel ce „face adevărul”. În acelaşi ritm al dezvoltării şi al aprofundării credinței, 
credinciosul descoperă, înțelege şi pătrunde tot mai mult în adevărul lui 
Cristos şi ajunge astfel la maturitatea credinței. 

Ioan redă această temă cu două expresii: ginoskein ten aletheian (In 8,32; 
21n 1) şi eidenai ten aletheian (1In 2,21). Contextul literar al ambelor formule 
este acela al punerii în gardă împotriva doctrinelor aberante. Spre deosebire 
de cei care au fost infideli credinţei lor, loan îi caracterizează pe creştinii fideli 
ca „cei care posedă cunoaşterea adevărului” (2In 1). Şi tot lor le spune: „Voi 
cunoaşteţi adevărul” (1In 2,21). 

Pentru părintele Ignace de la Potterie, aceste două expresii nu sunt în între- 
gime echivalente“. Ginoskein ten aletheian este folosit în Evanghelie pentru 
a descrie pătrunderea noastră progresivă în adevăr”. Această cunoaştere le 
este promisă de Isus celor care încep să creadă, cu condiția să accepte să fie 
cu adevărat ucenicii săi. În a doua scrisoare, unde destinatarii nu mai sunt 
iudeii, ci creştinii, această condiţie este presupusă realizată. Adevăraţii creştini 
„posedă cunoaşterea adevărului”. 

În 1In 2,21, loan a folosit formula eidenai ten aletheian, care presupune şi 
ea o posesie adevărată a acestei cunoaşteri. Cu toate acestea, nuanţa este 
diferită. Această expresie descrie mai curând un punct de vedere subiectiv: 
conştiinţa de a fi în adevăr, certitudinea de a-l poseda, deplina convingere pe 


* Unii autori consultaţi nu consideră întru totul validă această distincție. De exemplu, 
R.E. BROWN, Le lettere di Giovanni, 354. 

care o au adevărații credincioşi despre credința lor“. Credincioşii sunt deja 
ucenicii lui Isus, pentru că cuvântul lui Isus a pătruns în inimile lor, după 
cum sugerează termenul „crisma” (1In 2,20). „Realitatea viitoare a progresivei 
cunoaşteri a revelaţiei lui Isus, despre care vorbea In 8,32, aici este prezentă, 
pentru că Duhul adevărului a introdus cuvântul lui Isus în inima ucenicilor, 


făcându-i astfel pe credincioşi cu adevărat ucenicii lui Cristos”. 


3.2. O acţiune ab intra ad extra 


A doua mişcare este cea care merge din interior spre exterior. loan descrie 
această mişcare prin două formule complementare: ek tes aletheias şi en 
aletheia. „A fi din adevăr” este modul obişnuit de a fi al adevăratului creştin. 
Adevărul impregnează întregul său mod de a fi, întreaga sa acțiune, precum 
şi docilitatea sa față de vocea lui Isus (cf. In 18,37), ca şi iubirea față de fraţii 
săi (cf. 1In 3,18-19). 

Mult mai importantă este expresia en aletheia. Dintre toate formulele 
ioanice care conțin cuvântul „adevăr”, aceasta este cea mai frecventă. loan 
specifică această viață „în adevăr” prin intermediul diferitelor vorbe (peripatein, 
agapao, proskunein, agiazestai), însă această acțiune „în adevăr” presupune 
întotdeauna interiorizarea adevărului. 


3.2.1. A fi din adevăr 


Expresia „a fi din adevăr” (1In 2,21; 3,19; In 18,37) nu o mai găsim nicăieri 
în Biblie, de aceea, putem presupune că a fost creată de însuşi loan. Faptul 
că loan foloseşte prepoziția „din” în fața substantivului „adevăr” arată că ade- 
vărul este pentru el o realitate interioară care determină comportamentul 
concret al credinciosului. 

Remarcăm ca o noutate deosebită faptul interiorizării adevărului. În iudaism, 
adevărul era o noțiune, mai întâi de toate, morală, iar atunci când desemna 
revelația misterelor divine, această revelație era considerată ca un dar obiectiv 
venit de la Dumnezeu, însă care rămânea exterior omului. În primele texte 
creştine, mai ales la Paul, adevărul era adesea identificat cu mesajul evanghelic. 
Insă, dacă Paul consideră adevărul ca obiect al predicii creştine şi, deci, al cre- 
dinţei (cf. 2Tes 2,12), el nu spune nicăieri că acest adevăr este „în noi”. Pentru 
sfântul loan, dimpotrivă, adevărul rămâne „în noi” (2In 2) şi conduce din 
interior acțiunea noastră. „A fi din adevăr” înseamnă, pentru loan, a avea 
„originea vieţii religioase din cuvânt, adică de a fi animat profund de revelația 


lui Cristos”. 


5 Cf. I. DE LA POTTERIE, La Verite dans Saint Jean, 590. 
8 S.A. PANIMOLLE, Lettura pastorale del Vangelo di Giovanni, |, 313. 
8 S.A. PANIMOLLE, Lettura pastorale del Vangelo di Giovanni, III, 400. 

Rezultă de aici că aletheia în sfântul loan trebuie să fie considerat ca prin- 
cipiu interior al vieţii morale. Expresia „a fi din adevăr” nu desemnează reali- 
tatea ontologică a stării creştinului de copil al lui Dumnezeu, în sensul teo- 
logic al termenului, ci principiul imediat al acţiunii sale, adică adevărul prezent 
în el. Acest adevăr este întotdeauna adevărul lui Isus. 


3.2.2. A trăi în adevăr 


Formula en aletheia apare frecvent în scrierile ioanice. Apare de şapte ori 
sub forma sa simplă (In 17,17-19; 2In 1.4; 3In 1.3.4), însă şi sub forme com- 
puse: „în Duh şi adevăr” (In 4,23-24), „în faptă şi în adevăr” (1In 3,18), „în 
adevăr şi în iubire” (2In 3). loan foloseşte aceste formule fie pentru a carac- 
teriza în mod general comportamentul moral al creştinilor (2In 4; 3In 3.4), 
fie practicarea carităţii în comunitate (1In 3,18; 2In 1; 3In 1), fie cultul nou 
din timpurile mesianice (In 4,23-24), precum şi tot procesul de sfințire a creş- 
tinului (In 17,17-19). 


a) A umbla în adevăr 


În Noul Testament, această formulă o întâlnim numai în scrisorile sfântului 
Ioan (2In 4; 2In 3.4). loan foloseşte expresia „a umbla în adevăr” pentru a 
descrie existența creştină ca o viaţă de credinţă, o viață ce se derulează în 
lumina şi în spaţiul spiritual al adevărului“. „A umbla în adevăr” înseamnă 
„a trăi în strălucirea adevărului, în lumina iubirii Tatălui, care ne-a fost reve- 
lată în Isus Cristos”*. Concret, un comportament de iubire fraternă, dar o 
iubire practicată în adevăr, o iubire luminată întotdeauna şi inspirată din 
interior de lumina Tatălui şi a Fiului. 

Prin urmare, „a umbla în adevăr” nu indică actul carităţii ca atare, ci lumina 
credinţei în care se exercită. Practica creştină nu poate fi redusă doar la 
dimensiunea orizontală a iubirii. „loan ne aminteşte că adevărul iubirii cere 
ca iubirea să se practice în adevărul lui Cristos”. 


b) A iubi în adevăr 


Fără a neglija dificultățile lingvistice”, putem spune că expresia „a iubi în 
adevăr” (2In 1; 3In 1) are mai mult sau mai puţin acelaşi sens cu formula 
precedentă. Aceste cuvinte descriu iubirea pe care noi o practicăm „sub acțiunea 
adevărului care rămâne în noi” (2In 2), iubire iluminată de adevărul Tatălui 
şi al Fiului şi, deci, inspirată de credință. 


8% Cf. R.E. BROWN, Le lettere di Giovanni, 923. 

87 1. DE LA POTTERIE, La Verite dans Saint Jean, 654. 
88 1. DE LA POTTERIE, La Verite dans Saint Jean, 655. 
s Cf. R.E. BROWN, Le lettere di Giovanni, 886-888. 

Cineva trăieşte în adevăr atunci când „posedă cunoaşterea adevărului” şi 
când adevărul „rămâne în el”. Această viață trăită în adevăr explică faptul că 
el poate să iubească „în adevăr”. „A iubi în adevăr” înseamnă „a iubi fraţii cu o 
adevărată dragoste creştină, a-i iubi cu o iubire care îşi are izvorul secret „în 
adevăr”, a iubi în strălucirea acestui adevăr care vine de la Tatăl şi de la Fiul”. 

Creştinul trebuie să trăiască în iubire, însă nu poate să facă aceasta decât 
dacă rămâne în adevăr, în lumina credinței sale. Numai astfel iubirea sa va 
fi participare la iubirea lui Cristos şi o prezență concretă a iubirii lui Dum- 
nezeu printre oameni. 


c) A iubi în faptă şi în adevăr 


Spre deosebire de 2In 1 şi 3In 1, unde autorul foloseşte expresia sub forma 
ei simplă, în 1In 3,8, autorul introduce o formulă compusă, adăugând la 
cuvântul aletheia termenul ergon. În această formulă parenetică, Ioan se referă 
la ceea ce a spus în versetele precedente: noi, creştinii, trebuie să-i ajutăm 
pe fraţii noştri aflaţi în nevoi; altfel, iubirea lui Dumnezeu nu rămâne în voi. 
Pe de o parte, deci, trebuie să iubim „în faptă”, ceea ce se referă la caritatea 
eficientă față de fraţi. Pe de altă parte, trebuie să iubim „în adevăr”, pentru 
că iubirea lui Dumnezeu s-a revelat, şi astfel, rămâne în noi. 

Noţiunea adevărului se înțelege mai bine dacă e plasată în context (3,16-18). 
El indică nu numai modul general al revelaţiei lui Isus, ci, concret, revelația 
iubirii, care a avut loc atunci când Isus şi-a dat viața pentru noi (1In 3,17). 
Expresia „în adevăr” indică o interiorizare a adevărului, însă aici este vorba de 
„revelaţia salvifică a iubirii, considerată ca normă a acţiunii credincioşilor””. 

Aşadar, tema pe care o enunţă expresia „în faptă şi adevăr” este cea a cores- 
pondenței dintre fapte şi credință. Când autorul scrisorii îi îndeamnă pe cre- 
dincioşi să iubească „în faptă şi adevăr”, el nu face apel la sinceritate împotriva 
ipocriziei. Secesioniştii nu erau ipocriţi, ci învățau că acțiunile, faptele nu aveau 
valoare salvifică din moment ce viața veşnică era posedată prin credința în 
Isus Cristos. Autorul atacă această poziție atunci când insistă că iubirea trebuie 
să se manifeste în fapte. Pentru el, iubirea, adevărul, lumina, sunt „realități 
care descriu ceea ce a fost revelat în Isus Cristos şi este posedat prin credință 
de cei care au devenit fii ai lui Dumnezeu. Toate sunt principii vitale care 
trebuie să se manifeste în viață””. 


d) A-l adora pe Tatăl în duh şi adevăr 


Cele trei formule precedente cu en te aletheia se raportau mai curând la 
viața eclezială a creştinului luminat de credință. Următoarele două formule 


% Cf. I. DE LA POTTERIE, La Verite dans Saint Jean, 662. 
% I, DE LA POTTERIE, La Verite dans Saint Jean, 673. 
2 R.E. BROWN, Le lettere di Giovanni, 652. 


ADEVĂRUL ÎN TEOLOGIA SFÂNTULUI APOSTOL IOAN 65 


au un caracter mai personal. Ele descriu mai direct raporturile creştinului cu 
Dumnezeu. 

„A-l adora pe Tatăl în duh şi adevăr” (In 4,23-24) caracterizează rugă- 
ciunea timpurilor mesianice. Desigur, ea se situează în prelungirea cultului 
iudaic, în special, al acelei pietăți alimentate de Legea lui Moise. Totodată, în 
text, tema noii adoraţii este legată de două concepte care simbolizează Legea: 
darul lui Dumnezeu şi apa vie. Însă, de acum, acest „dar” al lui Dumnezeu, 
această „apă vie” nu mai este Legea iudaică, ci „acela care o înlocuieşte în 
timpurile mesianice, adevărul lui Isus Cristos, adevăr care este el însuşi””. 

Isus îi descoperă samaritenei că, în timpurile mesianice, locul cultului va 
fi spiritual. Sub acțiunea Spiritului, trebuie să-l rugăm pe Tatăl „în adevăr”, 
în acel adevăr care este Isus însuşi. „Adevărata rugăciune este posibilă numai 
în comuniune cu Cristos-adevăr; această unire cu Cristos constituie spaţiul 
intim al rugăciunii creştine, ce este practicată «în Cristos»; Isus este noul 
templu care înlocuieşte din acest moment sanctuarul de pe muntele Garizim 
şi pe cel din Ierusalim”. 

Însă acest adevăr trebuie să fie interiorizat prin acțiunea „Duhului”; el 
trebuie să pătrundă în inima credincioşilor, pentru a putea „să țâşnească spre 
viața veşnică”. De aceea, „adorarea în duh şi adevăr” va fi pe deplin posibilă 
numai după glorificarea lui Isus. Ea nu va fi posibilă decât pentru cei «născuți 
din Duh», pentru cei care cred în Isus-adevăr şi se lasă inspirați şi conduşi din 
interior de cunoaşterea profundă a adevărului lui Isus”®”. 

Aşadar, Isus este noul templu al cultului creştin. Însă în ce sens? În lumina 
teologiei ioanice, această metaforă trebuie înțeleasă din două puncte de vedere 
complementare. Pe de o parte, în persoana lui Isus, Fiul lui Dumnezeu întrupat, 
se realizează în plinătatea ei prezenţa lui Dumnezeu printre oameni. Pe de 
altă parte, adoraţia „în adevăr” nu este posibilă pentru credincioşi decât în 
măsura în care ei rămân în raza adevărului lui Isus, ca într-un loc de cult şi 
în strânsă comuniune cu el”. 

Această adoraţie are, prin urmare, un caracter şi o dimensiune transcen- 
dentă şi trinitară, deoarece cel care este adorat este Tatăl. Cel care inspiră 
această adoraţie creştină este Duhul Sfânt, iar lumina în care se trăieşte 
este adevărul pe care îl aduce Isus. Adorarea Tatălui „în adevăr” este adoraţia 
ce se realizează în intimă comuniune cu cel care este Adevărul şi, totodată, 
Calea spre Tatăl. Aşadar, va fi o rugăciune filială, o adoraţie a copiilor lui Dum- 
nezeu în comuniune cu Isus, Fiul lui Dumnezeu. 


% 1. DE LA POTTERIE, La Verite dans Saint Jean, 705. 

% S.A. PANIMOLLE, Lettura pastorale del Vangelo di Giovanni, I, 396. 

% Cf. R.E. BROWN, Giovanni. Commento al vangelo spirituale, Cittadella, Assisi 1979, 237. 
% Cf. I. DE LA POTTERIE, La Verite dans Saint Jean, 696-701. 

e) A fi sfinţit în adevăr 


În In 17,16, Isus îi cere Tatălui să-i „Sfințească pe ucenici în adevăr”. Mai 
înainte, s-a spus că Tatăl, care este „sfânt”, l-a consacrat pe Isus şi l-a trimis 
în lume (In 10,36); acum, Isus, Sfântul lui Dumnezeu (In 6,69), doreşte ca 
ucenicii să fie sfinții şi trimişi în lume (In 17,18). Această consacrare este 
cerută în vederea misiunii lor” şi se află în prelungirea concepției veterotes- 
tamentare despre consacrare. După cum Moise (cf. Ex 28,41), care era el însuşi 
consacrat de Dumnezeu (cf. Sir 45,4), a sfințit preoți ca să-i slujească lui Dum- 
nezeu, tot aşa, ucenicii trebuie să fie sfințiți ca să slujească în calitate de apos- 
toli, de trimişi. 

Tatăl îi sfințeşte pe cei credincioşi în adevăr, adică în Cuvântul său (In 17,17). 
Prepoziţia „în”, în această expresie, indică nu numai locul, ci şi instrumentul 
de sfințire”. Adevărul constituie, mai întâi de toate, ambianța vitală în care 
trebuie să fie sfințiți creştinii, aşa cum este şi în cazul adoraţiei escatologice 
(cf. In 4,23ş.u.) şi al iubirii fraterne (cf. 1In 3,18; 2In 1). Tatăl îi sfințeşte pe 
credincioşi în templul Cuvântului său dumnezeiesc, adică în Cristos, adevărul 
personificat (cf. In 14,6). 

De asemenea, adevărul este mijlocul prin care Dumnezeu îi sfințeşte pe 
creştini. Tatăl îi sfințeşte prin Fiul, Cuvântul său. Adevărul sfințitor este reve- 
laţia şi comunicarea în numele Tatălui prin Fiul. Aşadar, „a fi sfinţit în adevăr”, 
pentru credincioşi, înseamnă „a fi păstraţi în viața filială, în comuniunea cu 
Tatăl, datorită comuniunii cu Cristos, care este unit cu Tatăl, întrucât este 
Cuvântul şi Fiul Tatălui””. 

Una dintre consecințele imediate ale sfințirii ucenicilor este capacitatea lor 
misionară. După cum Cuvântul a fost sfințit şi trimis în lume (cf. In 10,36), 
tot aşa, şi ucenicii sunt trimişi în lume de Isus (cf. In 17,18) şi sfințiți de Tatăl 
în adevăr (cf. In 17,17-19). Ca să-şi poată împlini misiunea lor apostolică, uce- 
nicii îl vor primi pe Duhul Sfânt (cf. In 20,13ş.u.), pe Duhul adevărului care 
îi va introduce în inima revelaţiei creştine (cf. In 16,13). 

Dar Isus nu numai că îi cere Tatălui să-i sfințească pe ucenici în adevăr, ci 
se consacră el însuşi pentru ei (cf. In 17,19). În ce constă această autocon- 
sacrare a lui Isus? Isus a fost sfinţit de Tatăl şi trimis în lume ca să descopere 
iubirea lui Dumnezeu şi să mântuiască lumea (cf. In 3,16ş.u.). Prin această 
sfințire, Tatăl a trezit în Isus o atitudine filială, care l-a făcut să trăiască în 
mod desăvârşit filiațiunea sa divină şi să împlinească în mod perfect misiunea 
de trimis al lui Dumnezeu, care manifestă plenar iubirea Tatălui'”. 


% Cf. R.E. BROWN, Giovanni..., 933. 

% Cf. S.A. PANIMOLLE, Lettura pastorale del Vangelo di Giovanni, III, 350. 
% I, DE LA POTTERIE, La Verite dans Saint Jean, 751. 

1% Cf. I. DE LA POTTERIE, La Verite dans Saint Jean, 763. 

Deci Învățătorul se sfințeşte trăind în mod integral viața sa filială, mani- 
festând lumii numele Tatălui şi, prin aceasta, împlinindu-şi misiunea de 
Apostol al Tatălui. Sfinţirea salvifică a lui Isus în favoarea credincioşilor este 
orientată spre jertfa Calvarului, însă ea cuprinde întregul arc al existenței 
sale pământeşti. Numai această sfințire a lui Isus, care trăieşte în comuniune 
profundă cu Tatăl şi împlineşte cu supunere desăvârşită planul salvific până 
pe cruce, face posibilă sfințirea ucenicilor în adevăr'”. 


3.2.3. A fi eliberat prin adevăr 


Am văzut că loan foloseşte expresia „în adevăr” pentru a descrie două 
niveluri diferite ale vieţii creştine: nivelul comunitar, cel al iubirii fraterne, 
şi nivelul interior, mai profund, al vieţii lor filiale. La acest nivel mai profund 
se situează următoarele teme: eliberarea celui credincios prin adevăr şi coope- 
rarea sa cu adevărul. 

Un aspect caracteristic al cristologiei din capitolul al VIII-lea al Evangheliei 
lui loan este prezentarea lui Isus ca eliberator (cf. In 8,36). Acest verset este 
strâns legat de In 8,32, unde eliberarea este prezentată ca opera adevărului. 
Aşadar, adevărul care eliberează este Fiul eliberator. Omul nu poate să cuce- 
rească adevărata libertate decât în Cuvântul întrupat, plin de harul adevărului 
(In 1,14.17), primind în inima sa cuvântul Fiului. 

Libertatea credinciosului are o dimensiune cristologică, ea depinde de 
acțiunea lui Isus, adică de pătrunderea adevărului în viața ucenicului. In 
iudaism, libertatea este pusă în legătură cu Tora, însă în noua economie a 
mântuirii, ea este opera lui Mesia, Fiul unul-născut al lui Dumnezeu, care eli- 
berează de sclavia păcatului şi a diavolului, risipind întunericul necredinței'”. 

Prin urmare, eliberarea este orientată spre credința în Cuvântul întrupat. 
„Eliberarea prin adevăr, promis de Isus acestor oameni cu credință şovăielnică, 
este o eliberare de necredinţă; ea se va realiza progresiv în măsura în care ei 
vor ajunge să creadă profund în Isus. Aşadar, eliberarea prin adevăr este legată 
de plinătatea credinţei, de adeziunea totală a credincioşilor la persoana lui 
Cristos”, 

Adevărul ne eliberează pentru că ne facem să trecem de la necredință la 
credință, de la aservire față de principiile acestei lumi la supunerea față de 
Cristos. Observăm că, la Ioan, eliberarea are un dublu aspect: mai întâi o elibe- 
rare negativă, care constă în eliberarea de sclavia păcatului şi a demonului 
(cf. 1In 3,8; 2,13-14); şi al doilea aspect, pe care l-am putea numi „eliberare 
pozitivă”, care constă într-o adeziune tot mai mare față de Fiul lui Dumnezeu. 


11 Cf. S.A. PANIMOLLE, Lettura pastorale del Vangelo di Giovanni, III, 351. 
12 Cf. R.E. BROWN, Giovanni..., 472. 
103 I. DE LA POTTERIE, La Veritè dans Saint Jean, 844. 

Condiţia esenţială pentru a atinge această libertate este aceea de a deveni cu 
adevărat ucenicii lui Isus şi de a cunoaşte adevărul (cf. In 8,31-32a). 

În ce sens trebuie să înțelegem acest paradox creştin: trebuie să te faci 
ucenic ca să devii liber? Deja în tradiția ebraică, libertatea era legată de accep- 
tarea Legii. Însă în Evanghelia a IV-a înregistrăm un triplu progres: Legea 
lui Moise a fost înlocuită cu adevărul lui Isus; supunerea cerută nu mai este 
cea a servitorilor, ci a ucenicilor şi a prietenilor; şi, în al treilea rând, adevă- 
ratul ucenic nu se poate mulțumi numai să creadă în cuvintele lui Isus, ci 
trebuie să lase cuvântul să pătrundă în el (In 8,37). 

Adevărul devine astfel acea lege înscrisă în inimi, pe care o anunţa leremia 
ca trăsătură distinctivă a noii alianţe (cf. Ier 31,33). Venind din interior, ade- 
vărul la care se supune ucenicul nu are nimic coercitiv, dimpotrivă, devine prin- 
cipiul adevăratei libertăți. Adevărul ne eliberează, pentru că, revelându-ni-l 
pe Cristos, el ne revelează pe noi nouă înşine. Adevărul Fiului lui Dumnezeu 
ne face să cunoaştem propriul nostru destin de copii ai lui Dumnezeu şi ne 
ajută să-l realizăm. El ne ajută, deci, să ne realizăm pe noi înşine!*. De aceea, 
libertatea noastră coincide cu filiațiunea noastră. loan poate să spună în mod 
echivalent: „Adevărul vă va face liberi” (In 8,32) şi „Fiul vă va face liberi” 
(n 8,36). A fi liber înseamnă să nu mai fii sclav, ci fiu, înseamnă să fii ca Fiul, 
să rămâi ca fiu al lui Dumnezeu în „casa” Tatălui (In 8,35); înseamnă să creşti 
în comuniunea şi iubirea Tatălui. 


3.2.4. A deveni colaboratori ai adevărului 


Expresia „a deveni colaboratorii adevărului” o întâlnim în Scrisoarea a treia 
a sfântului loan. Autorul adresează această scrisoare unui anumit Gaius, cu 
ocazia unei crize grave ce izbucnise în acea comunitate. Diotref, probabil, şeful 
acestei Biserici, se opunea operei de evanghelizare, condusă de Bătrân. Acesta 
din urmă îi scrie lui Gaius, unul dintre creştinii rămaşi fideli, şi îl roagă să 
continue să-i susțină pe predicatorii itineranţi care se prezintă în Biserica sa. 
„Trebuie să le venim în ajutor acestora, ca să devenim colaboratori cu ei în 
adevăr” (3In 8). 

Formula „a deveni colaboratorii adevărului” nu vrea să spună că creştinii, 
ajutându-i pe misionari, iau parte activă la opera lor apostolică. Ioan nu vor- 
beşte aici despre adevărul predicat printre păgâni, ci se gândeşte mai curând 
la adevărul care este prezent şi activ în mediul creştin. Acest adevăr este reve- 
lația numelui Fiului lui Dumnezeu, dar şi revelaţia iubirii Tatălui. Creştinii 
devin „colaboratori ai adevărului” în măsura în care practică o iubire eficace 
față de fraţii lor: în ei şi prin ei se prelungeşte revelaţia iubirii; în ei şi prin ei 
acționează şi străluceşte adevărul'*. 


104 Cf. S.A. PANIMOLLE, Lettura pastorale del Vangelo di Giovanni, IL, 336ş.u. 
1% I DE LA POTTERIE, La Verite dans Saint Jean, 899. 

Spre deosebire de Paul, pentru care „colaboratorii lui Dumnezeu” erau 
predicatorii evangheliei, loan nu prezintă aici colaborarea credincioşilor la 
răspândirea mesajului creştin, versetul conține mai curând o invitaţie adre- 
sată credincioşilor, pentru ca ei să colaboreze cu adevărul credinței lor pentru 
o viață de iubire fraternă. Comportamentul pe care îl cere loan este caritatea, 
însă colaborarea, în intenţia lui, este interioară; ea se situează în perspectiva 
spirituală a unei vieți de credință trăite în mod integral. 

Isus este adevărul, iar cei care cred au adevărul revelat în Isus care locuieşte 
în ei. Însă el nu este un principiu inert, ci dinamic. În cel credincios se află 
duhul adevărului, care interpretează adevărul şi dă mărturie despre Cristos. 
Misionarii care „pleacă pentru numele lui” (3In 7) permit adevărului care se 
află în ei să găsească un mod de a se exprima şi sunt instrumente ale Duhului 
adevărului. Considerând ajutorul pe care îl dau ca un act de iubire, creştinii 
de seama lui Gaius sunt colaboratori ai adevărului. 


Concluzie: O concepţie creştină despre adevăr 


Gândirea modernă despre adevăr este pătrunsă în întregime de ideea istori- 
cităţii. Pentru omul contemporan, adevărul se află în istorie: veritas filia 
temporis. Concomitent şi în opoziție cu această concepție, trebuie să afirmăm 
şi o idee specific creştină despre adevăr. Însă aceasta nu vrea să spună că creşti- 
nismul trebuie redus la o filozofie. Concepţia creştină despre adevăr derivă 
direct din Sfânta Scriptură şi s-a păstrat vie în Tradiția Bisericii. O apoftegmă 
a părinţilor din pustiu exprimă foarte bine esenţialul: „Cel care perseverează 
în memoria lui Isus rămâne în adevăr”. 

Termenul adevăr, în sens creştin, nu-l indică, aşadar, pe Dumnezeu în el 
însuşi, ca în metafizica clasică, ci revelația lui Dumnezeu. În limbaj creştin, 
„adevărul lui Dumnezeu” nu este substanța divină, ci revelaţia care vine de 
la Dumnezeu, adică revelaţia planului său salvific ce şi-a găsit împlinirea defi- 
nitivă în Isus Cristos. 

La originea concepției creştine despre adevăr se află teologia sfântului Ioan. 
Mult timp s-a considerat că, în elaborarea teologiei sale, sfântul Ioan a fost 
influențat de concepția greacă, elenistă sau gnostică. Însă studiile recente, mai 
ales după descoperirile de la Nag Hammadi, au demonstrat originalitatea lui 
Joan, la nivel de expresie şi de concept. În opera ioanică, termenul aletheia apare 
în mai multe formule. Pentru o înțelegere mai exactă a concepției lui loan 
despre adevăr, am structurat aceste texte în trei categorii, în funcţie de cum 
prezintă raportul dintre Cristos, Duhul Sfânt şi credincios cu adevărul. 

Mai întâi, am analizat raportul care există între Cristos şi adevăr. La prima 
vedere, adevărul apare ca un fapt al cuvântului, care se apropie de modul grec 


1% R.A. BROWN, Le lettere di Giovanni, 965ş.u. 

sau iudaic de a vorbi. Însă Ioan îşi orientează cititorii într-o direcție 
religioasă. Numai Isus „declară adevărul”, întrucât el este trimis de Tatăl; 
originea şi comuniunea sa cu Tatăl determină calitatea unică a discursului 
său, ce poate fi considerat ca expresia perfectă a cuvântului lui Dumnezeu. 
Rezultă că Isus nu este numai cel care spune adevărul în calitate de Revelator 
escatologic, ci că el însuşi este obiectul mesajului său. 

Formula „a da mărturie despre adevăr” va fi interpretată în acelaşi sens. 
De aceea, adevărul este mai întâi obiect de ascultare din partea credincioşilor, 
deşi în două pasaje este vorba de un „a vedea”. În acest caz, este vorba de pri- 
virea credinciosului care atinge realitatea ce se manifestă în comportamentul 
şi persoana Cuvântului întrupat. 

Astfel, ajungem la formulele capitale care îl identifică mai mult sau mai 
puţin pe Isus cu adevărul: Cuvântul făcut trup era „plin de har şi de adevăr” 
(n 1,14); „Eu sunt calea, adevărul şi viața” (In 14,6). El nu vrea să spună prin 
aceasta că adevărul veşnic se întrupează la un moment dat în istorie, ci, dim- 
potrivă, el arată că adevărul se manifestă din punct de vedere istoric în Isus 
şi că nu există decât astfel. Numai Cuvântul întrupat a fost revelația (In 1,18). 
Ea nu mai este exprimată ca mai înainte printr-o legislaţie, ci printr-un Om 
care împărtăşeşte istoria noastră. Din modul său de a trăi în perfectă supu- 
nere şi în desăvârşită comuniune cu Dumnezeu, s-a descoperit că era Fiul unic. 
Isus ne face să descoperim nu direct natura divină, ci relaţiile care unesc între 
ele persoanele divine ale Fiului şi ale Tatălui şi care ne fac astfel să descoperim 
în Isus viața trinitară. 

În al doilea rând, am văzut raportul dintre Duhul Sfânt şi adevăr. loan este 
singurul care vorbeşte despre Duhul adevărului şi care declară că Duhul este 
adevărul (1In 5,6). De fapt, Duhul este cel care ne ajută să recunoaştem ade- 
vărul ce se identifică cu Cristos. Din Scrisoarea întâi a sfântului loan rezultă 
că darul Duhului îi face pe cei credincioşi capabili să mărturisească adevărata 
credinţă şi să dezvolte în ei adevărata docilitate față de Biserică (1In 3,23-24; 
4,2-6). Dar, în acelaşi timp, Duhul Sfânt este şi izvorul vieţii de caritate ce acțio- 
nează în viaţa lor, iubirea lui Dumnezeu manifestată în Isus (1In 4,11-16). De 
aceea, a spune că „Duhul este adevărul” (1In 5,6) înseamnă a spune că el asi- 
gură în viața concretă a ucenicilor permanența adevărului manifestat în Isus. 

Promisiunile referitoare la Paraclet din discursul de la ultima cină accen- 
tuează aceleaşi trăsături. Fiind în această lume, dar fără să-i aparțină, ucenicii 
vor participa la darul Duhului (In 14,16-17). Misiunea lui va fi aceea de „a-i 
învăța” şi de „a le aminti” tot ceea ce a spus Isus (In 14,26), şi astfel, să-i ajute să 
„interiorizeze” şi să pătrundă în profunzime învăţătura lui Isus. Promisiunile 
următoare vor sublinia că Duhul Sfânt este acela care va întări mărturia prin 
care ucenicii vor acuza lumea şi Principele ei (In 15,26; 16,7b-11), deoarece 
siguranța ruinării lumii este legată de cunoaşterea dreptăţii lui Isus care a 
trecut, prin cruce, din această lume la Tatăl. Ultima promisiune va afirma că 

Duhul îi va conduce pe ucenici la cunoaşterea întregului adevăr, conducându-i 
la cunoaşterea misterului lui Isus şi a adevăratelor dimensiuni ale operei de 
mântuire. 

Acum înțelegem de ce poate Ioan să afirme că Isus este adevărul şi că 
Duhul este adevărul. Adevărul s-a manifestat istoric în Isus, însă Duhul este 
cel care le dă credincioşilor sensul şi pătrunderea în acest adevăr. Numai Isus 
este adevărul, în sens obiectiv şi istoric; Duhul Sfânt, dacă se poate spune, 
este adevărul în raport cu noi. Deci, adevărul, pentru Ioan, este întreaga reve- 
laţie a timpurilor de pe urmă, este revelaţia lui Isus, mereu reactualizată în 
inima şi viața credincioşilor prin Duhul Sfânt. 

În al treilea rând, am arătat cum se realizează trecerea de la viața pur 
umană la viața nouă a copiilor lui Dumnezeu, adică raportul dintre credincios 
şi adevăr. Asupra acestui subiect avem o bogăţie de texte pe care le-am putea 
clasifica în două categorii, cele care descriu procesul de interiorizare progresivă 
a vieţii în viața credinciosului şi, respectiv, cele ce caracterizează viața activă 
care decurge din aceasta. În sfârşit, am văzut cum adevărul devine principiu 
de libertate şi cum credinciosul devine colaboratorul adevărului. 

Sfântul loan ne spune că adevărul lui Cristos trebuie să intre în inimile 
credincioşilor pentru a-i face părtaşi la aceeaşi viaţă a Fiului lui Dumnezeu. 
Astfel, el devine principiul interior, fermentul întregii vieţi noi a creştinilor. 
Adevărul interior se exprimă şi se manifestă în iubirea fraternă. În acest mod, 
credincioşii devin progresiv ca o auroră pentru această lume, deoarece fac pre- 
zentă aici, pe pământ, realitatea însăşi a lumii viitoare. 

Observăm, aşadar, că, spre deosebire de concepţiile profane, adevărul creştin 
este mult mai complet şi sintetic. El reuneşte în sine diferite aspecte pe care 
le găsim răspândite, dar izolat, în alte sisteme. Elementul unificator al sin- 
tezei creştine este ideea de revelaţie. Pentru a evidenția mai bine caracterul 
sintetic al adevărului creştin, putem să vorbim de cele patru dimensiuni ale 
sale, aşa cum Paul voia să ne facă să înțelegem „lărgimea, lungimea, înălțimea 
şi adâncimea misterului mântuirii” (Ef3,18). 

Adevărul creştin, în primul rând, este legat de istorie. Adevărul este legat 
de un eveniment al trecutului, adică de întruparea Fiului lui Dumnezeu. Con- 
ciliul al II-lea din Vatican afirmă clar: „profunzimea adevărului dezvăluit prin 
revelație, atât despre Dumnezeu, cât şi despre mântuirea omului, ne stră- 
luceşte în Cristos, care este Mijlocitorul şi, în acelaşi timp, plinătatea întregii 
revelații” (DV2). Însă istoricitatea adevărului creştin apare şi în perspectiva 
sa escatologică. În In 16,13 se vorbeşte despre Spiritul adevărului, care trebuie 
să conducă la tot adevărul. Iar Conciliul afirmă: „Biserica, pe măsura trecerii 
veacurilor, tinde mereu către plinătatea adevărului divin, până ce se vor 
împlini în ea cuvintele lui Dumnezeu” (DV 8). 

Pe de altă parte, însă, adevărul creştin nu este prizonierul istoriei, ca în ima- 
nentismul istoric. Isus nu este numai om ca şi noi, ci este şi Fiul unul-născut, 

venit de la Tatăl, şi care este pentru noi „calea” spre Tatăl (In 14,6). În ade- 
vărul lui Isus Cristos avem o cale de acces spre comuniunea cu Tatăl şi cu 
Fiul (cf. 1In 1,3). 

În sfârşit, a patra dimensiune se referă la interioritatea adevărului creştin. 
El nu este numai istoric (orientat spre trecut sau spre viitor), nu ne deschide 
numai spre înalt, spre lumea lui Dumnezeu, ci posedă şi o dimensiune de 
interioritate, acel aspect subiectiv al adevărului. De fapt, adevărul lui Cristos 
trebuie să intre în inimile noastre. Scrie sfântul Clement de Alexandria: 
„Titlul nostru de fii traduce primăvara întregii noastre vieți; adevărul care 
este în noi nu se învecheşte, iar întregul nostru mod de a fi este irigat de acest 
adevăr”. O idee asemănătoare este exprimată într-un dicton de inspirație 
augustiniană: „Inima este locul natural al adevărului”. 

După cum se vede, concepţia creştină despre adevăr este totalizatoare. 
Ea este, în acelaşi timp, memoria trecutului, deschidere spre misterul lui 
Dumnezeu, speranță escatologică şi asimilare existențială. Aceste patru 
dimensiuni ale adevărului creştin pot fi trăite numai în credință, în speranță 
şi într-o viaţă de iubire. 


107 CLEMENT DE ALEXANDRIA, Pedagogul 1, 5, 20, 4. 


